הוועדה המיוחדת לפניות הציבור, כנסת 18, פרוטוקול מספר 62, 2010-06-28 11:00

אורי מקלב: שלום לכולם, אני מתכבד לפתוח את הישיבה.

אורי מקלב: על חשיבות התחבורה הציבורית לא צריך להרחיב, התחבורה הציבורית חשובה לכל המשתמשים בה.

אורי מקלב: בוודאי יש להבדיל בין משתמשים מזדמנים בתחבורה ציבורית לבין המשתמשים קבועים בה.

אורי מקלב: יש להבדיל בין משתמשי התחבורה הציבורית כשמשפחה יש רכב למשתמשים שאין שום כלי רכב במשפחה.

אורי מקלב: אנחנו בעלי רכב אחד במשפחה, ולא שניים, אנחנו יודעים שלמרות שאנחנו לא נמצאים כל הזמן בבית או מעט ובוודאי שלא בשעות הקריטיות, אנחנו יודעים עד כמה אנחנו מקלים על המשפחה כשיש כלי רכב אחד.

אורי מקלב: בוודאי שיש להבדיל בין כאלה שמשתמשים בתחבורה הציבורית שגם כולם או רובם מסביבם משתמשים בתחבורה הציבורית לבין אחד שיש לו בן עם רכב, סבא או דוד, שכן או חברים.

אורי מקלב: יחד עם זאת אנחנו יודעים שלמשתמשי התחבורה הציבורית במקומות כמו הפריפריה התחבורה הציבורית היא הכלי העיקרי לניהול החיים הפרטיים והקהילתיים, ההגעה לבית הספר, לעבודה ולכל התנהלות החיים בכלל.

אורי מקלב: תחבורה הציבורית למשתמש קבוע, המשמעות היא שכל ניהול חייו תלוי בתחבורה הציבורית.

אורי מקלב: מקום הלימודים, מקום העבודה נבחר לפי נגישות התחבורה הציבורית.

אורי מקלב: כשדיברתי על כביש מס' 443 עם הממשלה אמרנו שלא מודבר כאן רק בעניין של נכות אלא באנשים שקשרו את גורלם ועתידם בכביש הזה, אנשים בחרו לעצמם את מקום בעבודה, ואולי הם יאלצו לעזוב את מקום העבודה אם הם לא יוכלו להמשיך לנסוע על כביש 443.

אורי מקלב: על אותו משקל אני מתייחס לתחבורה הציבורית.

אורי מקלב: בנושא השני בשיח שלנו, אני אקח את מודיעין עילית כדוגמה לכך שהתחבורה הציבורית היא הציר הראשי.

אורי מקלב: אין לי ספק שנושא זה הוא השני על סדר היום, כאשר הנושא הראשון הוא חינוך, עמנואל ועוד, ומשם הנושא של התחבורה הציבורית הוא הנושא הבא.

אורי מקלב: גם כשמתייחסים לפרנסה וגם לנושאים אחרים מגיעים לתחבורה הציבורית.

אורי מקלב: אני מודה ואומר, שהוועדה לפניות הציבור כשהיא מקבלת פניות בנושאים שונים ומגוונים לא מקיימת ישיבות רבות, בנושא של התחבורה הציבורית ולא בכדי, אני מכיר את נושא התחבורה הציבורית מלפני ולפנים מתפקידי הקודם שהייתי מעורב בנושא הזה.

אורי מקלב: זו הישיבה השנייה שאני מקיים בתחבורה הציבורית על אף פניות רבות שמנהלת הוועדה מקבלת ומטפלת.

אורי מקלב: היא הגיעה אלי ואמרה שבמקום הזה והזה, לפני חגים יש בעיה ושאני אעלה את הנושא.

אורי מקלב: ביקשתי, ואני לא רוצה להפוך את הוועדה לפניות הציבור דווקא לנושא התחבורה הציבורית אלא לקחת את המקרים המיוחדים ולהציף את הבעיות.

אורי מקלב: יש את משרד התחבורה ויש את הרגולטורים, אני לא חושב שתפקידה של הוועדה הוא להיות רגולטור.

אורי מקלב: אם היו שואלים לדעתי הייתי מקים וועדת משנה לנושא התחבורה הציבורית.

אורי מקלב: אבל כוועדה מרכזית אין לי כוונה להפוך את הנושא לנושא המרכזי.

אורי מקלב: אני מזהה תופעות שהן תופעות מתמשכות ואני מזהה בעיות שהן מובנות בתוך סדר היום, בעיות שהן חלק מהשגרה וכחלק מהסטנדרט ונראה שנעשה כהיתר.

אורי מקלב: אלו כבר לא מקרים בודדים.

אורי מקלב: ניקח למשל כשמפיצים את לוחות הזמנים, החברה לא יודעת שהיא תעמוד בלוח זמנים זה, השאלה מתי זה יהיה.

אורי מקלב: אני לא יודע אם זה כתוצאה ממחסור עובדים, חוסר באוטובוסים רזרביים, או בגלל האוטובוסים הישנים.

אורי מקלב: דילוג על קו ואי עמידה בלוח הזמנים מתחלק לשניים, בירושלים למשל יכול לקרות בגלל סיבות נסיבתיות, יש בעיות בתנועה שהם בלתי צפויות, הם מקרים מזדמנים וזה יכול להיות גם במודיעין.

אורי מקלב: אנחנו לא מתייחסים למקרים האלה.

אורי מקלב: אני אומר את הדברים לא מתוך ידע אישי אלא מתוך פניות הציבור הרבות וגם מתוך בירור, ויתכן שחלק מהסיבות נובע ממצב האוטובוסים, אוטובוסים מיושנים שעלולים להיתקע באמצע הנסיעה, אולי מחוסר באוטובוסים וחוסר השקעה.

אורי מקלב: כשמדובר על אוטובוסים ישנים התלונות שמתקבלות הן על מיזוג אוויר שגורמים לנוסעים לצאת אחרי הנסיעה עייפים ומרוטים.

אורי מקלב: אנחנו מקבלים תלונות על דילוג תחנות.

אורי מקלב: נושא נוסף מרכזי שעולה בתלונות שמגיעות אלינו הוא שלא מקבלים תשובות אמיתיות, לא מקבלים תשובות מקצועיות ולא תשובות מאדם שיכול לפעול, ההרגשה שעומדים מול אדם שהוא בעצם "בעצם מזכירה אלקטרונית" בדמות מענה אנושי עם תשובה, לא מקבלים תשובה וגם לא נראה שמעבירים את התלונה למעלה.

אורי מקלב: אנשים מדווחים שלא מעבירים את התלונות גם כשהם מבקשים והם גם לא רואים שניתנים פתרונות.

אורי מקלב: אנשים מודיעים על אוטובוס שלא מגיע ולא רואים שהעניין נפתר.

אורי מקלב: הנושא הנוסף הוא לוחות הזמנים, נניח שאוטובוס צריך לצאת מהתחנה בשעה 05:00 והאוטובוס הבא צריך לצאת 05:20 אבל האוטובוס של שעה 05:20 לא יוצא בזמן אלא מקדים ויוצא בשעה 05:10, זאת אומרת מכסים את הפער בהקדמה של האוטובוס הבא.

אורי מקלב: התוצאה היא שהנפגעים הם כפליים, אלו שהיו צריכים לצאת בזמן לא יוצאים בזמן ואלה שהגיעו בזמן הנקוב הפסידו את האוטובוס.

אורי מקלב: מצד שני כשמדברים באופן פרונטאלי ובדיבור ישיר בוועדה זה שונה.

אורי מקלב: התלונות שמגיעות במכתבים לא רואים את האנשים בעיניים ולא נוצר שיח פנים אל פנים.

אורי מקלב: כשהתלונות עולות יש צורך לענות עליהן, אנחנו ניתן כאן את כל האפשרות לענות.

אורי מקלב: ראוי לציין שהעליתי את הטענות מבלי להביא את הצד השני ואני בטוח שאחרי מאות נסיעות יש תקלות ולא ניתן להגיע ל- 100% שירות, אבל יחד עם זאת אני חושב שהחובה שלנו להציף את הדברים ולאפשר לצד השני לתת תשובות.

אורי מקלב: אני מוכרח לומר שהופתעתי שגם בארגונים ממשלתיים ותיקים ומיומנים מאוד כמו למשל המוסד לביטוח לאומי שנחשב למוסד מיומן ומקצועי מאוד, ארגון שלא צריך להתמודד עם בעיות תקציב, הוא מהמוסדות היותר יציבים, הופתענו לשמוע מתלונות שהגיעו לוועדה הזאת מהורים כמו הורים לילדים נכים, כשדיברנו גם המנהלת הכללית של המוסד לביטוח לאומי היא הופתעה לשמוע, הדברים הומחשו לה באופן ברור מאוד, היה במוסד הזה שינוי בתפיסה.

אורי מקלב: אחרי שהיה בו קיבעון במשך עשרות שנים שלא שונה דבר נושבת כעת רוח אחר של שינוי.

אורי מקלב: אני אבקש לשמוע.

אורי מקלב: אנחנו רוצים לתת ביקורת בונה ואנחנו חושבים שאם לא היה סיכוי ושלא היינו יודעים שאנשים שעומדים מאחורי החברה רוצים לשפר את השירות לא היינו מקיימים את הישיבה.

אורי מקלב: הישיבה הזאת כן מתקיימת כדי שהדברים יוצפו ויועלו על השולחן ומצד שני נשמע את התשובות ושנסיק מסקנות.

אורי מקלב: יש לנו מכתבים רבים ואבדוק אם נוכל לשלב אותם במהלך הדיון, אבל אני אפנה אל הפונים לפי סדר הישיבה ואחרי זה ניתן למשרדים ואחר כך לחברה.

אורי מקלב: הלל ליטוב בבקשה.

הלל ליטוב: אני תושב מודיעין עילית כבר הרבה שנים, אני זוכר את כל התהליך ואת כל הדיונים הקודמים.

הלל ליטוב: לקראת הוועדה הנוכחית עברתי על הפרוטוקולים של הוועדה הקודמת בשנת 2004.

אורי מקלב: חברת סופרבוס נכנסה למודיעין במאי 2002.

הלל ליטוב: ראוי לציין בהחלט שיש הבדל גדול מאוד ממה שהיה אז למה שיש היום, באמת מגיע לציין את זה כאן.

הלל ליטוב: אני זוכר את התקופה ההיא כאשר היית מגיע לתחנה זו הייתה בעצם היית במצב רולטה, כן יגיע האוטובוס לא יגיע האוטובוס, ייסע או יתקע, יתקע ויחזור.

הלל ליטוב: בכלל לא ידענו מה צפוי לנו.

הלל ליטוב: היום לעומת זאת יש חברה, יש למי להתלונן, יש עם מי לדבר.

הלל ליטוב: אנחנו לא מדברים כאן על יצור שלא קיים.

הלל ליטוב: יש גוף שמנסה להתייעל בכל מה שקשור לתחבורה הפנימית.

הלל ליטוב: זה שמיים וארץ.

הלל ליטוב: היום יש תלונות אבל יש שיפור.

הלל ליטוב: בעניין הזה מגיע לכם כל הכבוד.

הלל ליטוב: אחד מהדברים שמייחד כל חברה גדולה זה שירות הלקוחות.

הלל ליטוב: אם פעם הייתה מגמה שאם יש יותר תלונות זאת אומרת שיש עם החברה, היום מבינים כולם שככל שיש יותר תלונות זה מראה שיש לויאליות לחברה, כלומר יותר אנשים שאיכפת להם מהחברה.

הלל ליטוב: אדם שלא מתלונן הוא אדם שלא איכפת לו יותר.

אורי מקלב: איך אתה מזהה את הבעיות?

הלל ליטוב: התלונות מתחלקות לשניים.

הלל ליטוב: חלק מהתלונות הן "שאריות מהעבר" כל מיני דברים שהיו פעם ומשום מה לא השתנו, אני חושב שמר אלי בליליוס יסכים איתי, לדוגמה בדרך מקריית ספר לצומת שילת יש אזור תעשייה, פעם לא הייתה שם גישה כי התחנה הכי קרובה הייתה ליד לפיד, היום יש תחנה מסודרת אבל האוטובוסים לא עוצרים כי כך זה היה פעם וכך זה ממשיך.

אורי מקלב: יש תחנה לאוטובוסים?

הלל ליטוב: יש תחנת אוטובוסים בכניסה לאזור התעשייה שילת והאוטובוסים של "סופרבוס" לא עוצרים שם, יתכן שחברות אחרות כן עוצרות שם, יש מפרץ מסודר שניתן לעצור בו.

אלי בליליוס: השאלה אחרת אם התחנה נמצאת ברישיון הקו או לא.

הלל ליטוב: מישהו צריך לטפל בזה.

אורי מקלב: אזור התעשייה הוא אזור שוקק חיים.

הלל ליטוב: אתה רואה אנשים שממתינים בתחנה עד שהם קולטים שלא עוצרים בה והם נאלצים לרדת למטה.

אורי מקלב: על התחנה מופיע מספר הקו?

הלל ליטוב: לא.

שלמה רוזנשטיין: בזמנו בכל נושא התחנות עד צומת שילת דובר מול משרד התחבורה.

שלמה רוזנשטיין: לגבי תחנות כאלה ואחרות היו בקשות של וועדת תחבורה והרשות המקומית לא לבצע עצירה.

שלמה רוזנשטיין: הייתה תופעה של עליית בני מיעוטים שוהים בלתי חוקיים לאוטובוסים.

הלל ליטוב: בנקודה הזאת אין שום הבדל.

שלמה רוזנטשיין: לי לא מוכרת פניה של הרשות המקומית לקבל רישיון לקו כי ככל שתהייה פניה של הרשות מקומית לקבל אישור לקו הזה לא תהייה שום בעיה של עצירה.

אורי מקלב: אם אני מזהה מדבריו של שלמה רוזנשטיין, אולי יש כאן פניה של הוועדה לתחבורה ציבורית שמונחת על ידי וועדת רבנים וזה נובע משיקולים אחרים, אבל אם יש סיבות של המועצה המקומית שהן לא סיבות תחבורתיות, אני פונה אליך גברת אתי חכמוב צריך לבדוק אם זו בעיה אחרת ולא תעבורתית.

אתי חכמוב: ההחלטה הייתה שכן תהייה תחנה, למה אין תחנה?

אתי חכמוב: זו בעיה אחרת.

שלומית אבינח: למה לא פניתם?

אלי בליליוס: אני מבקש לעשות סדר בעניין הזה.

אלי בליליוס: לנו אין את האחריות איפה יעצור האוטובוס ואיפה לא.

אלי בליליוס: למי שיש את האחריות ומי שנותן את רישיון הקו זה משרד התחבורה.

אלי בליליוס: אם יש פניה של הרשות המקומית שהיא פניה מסודרת למשרד התחבורה, או יחד איתנו למשרד התחבורה, אנחנו יוזמים את שינוי רישיון הקו ואם הוא מאושר אנחנו עוצרים ואם לא אנחנו לא עוצרים.

אורי מקלב: הפונה לא מכיר את ההליך, הוא מציין את העובדה שלא עוצרים בתחנה.

אורי מקלב: יתכן וזה לא מתבצע משלוש סיבות, יתכן שאין רישיון, יתכן שהחברה לא עצרה למרות שכן הייתה צריכה לעצור, ויכול להיות שוועדת התחבורה של הרשות מסיבות ערכיות לא רצתה.

אורי מקלב: אנחנו הצפנו את זה ואתם תבדקו את זה.

אורי מקלב: לפעמים יש וועדות תחבורה שהן נמצאות ונמסכות על ידי וועדות סטטוטוריות כאלה ואחרות, או שהן יחידות סמך של העירייה והן משקפות את התפיסה הערכית.

אורי מקלב: בעיריות יש וועדות תחבורה ויתכן שבמקרה הזה זה לא כך.

אתי חכמוב: פורמלית לא, אם יש קשר חברי זה לא קשור.

אתי חכמוב: הוועדה היא חיצונית לגמרי וזה שהם לא נמצאים כאן זה בעייתי.

אורי מקלב: לרשות אין וועדת תחבורה?

אתי חכמוב: לא וועדת תחבורה ציבורית.

אורי מקלב: אני חושב שבעירייה באופן חוקי יש וועדה.

אתי חכמוב: יש וועדת תחבורה ויש תחבורה ציבורית, אלו שני דברים שונים לגמרי.

אתי חכמוב: חברי וועדת תחבורה ציבורית הם לא עובדי עירייה, הם לא קשורים לעירייה והם חיצוניים - - -

קריאה: הם קשורים.

קריאה: גדעון הכהן אמר לי את זה בפעם שעברה כשהם הגיעו לכאן.

אתי חכמוב: זה לא נכון.

אתי חכמוב: יש וועדת תחבורה שהיא לא העירייה.

אורי מקלב: גם אם אין וועדת תחבורה בעירייה, צריכה להיות לדעתי וועדה תחבורה בעירייה.

אורי מקלב: הוועדה יכולה לדון בתחבורה ציבורית והיא יכולה לדון בעוד דברים.

אורי מקלב: אם את אומרת שאין וועדת תחבורה בתוך העירייה, וועדה כללית.

אתי חכמוב: אין וועדת תחבורה ציבורית.

אתי חכמוב: בוודאי שיש וועדת תחבורה, זו וועדה שמתקיימת אם איני טועה שלוש פעמים בשנה לפי קריטריונים, לכן אנחנו מקבלים את הפניות וחברת סופרבוס לא עובדת מטעם העירייה.

אורי מקלב: שלא ישתמע שאנחנו מבקרים את העירייה, אנחנו רק רוצים לעשות סדר בדברים.

אורי מקלב: מה שנאמר כאן אנחנו מקבלים כראה וקדש מבחינת העירייה.

אורי מקלב: אנחנו רק הצפנו את העניין שקשור לעירייה כמו הצבת תחנות, כי בכל אופן זה נמצא על פי רוב בוועדת תמרור עירונית וגם אם משרד התחבורה מחליט.

אורי מקלב: אי עצירה בתחנה שאושרה יכולה להיות מכמה סיבות.

אורי מקלב: אנחנו הצפנו את הנושא והוא ייבדק על ידי כולם.

אורי מקלב: אני מקווה ואני גם מזהה שהדבר הזה יכול להיפתר בקרוב אם אין בעיה ערכית של התנגדות.

אורי מקלב: אני זוכר התנגדות לקו תחבורה מרמות לקניון מלחה בירושלים.

אורי מקלב: יכול להיות שיש התנגדויות שלא מעוניינים בקו ישיר ממקום למקום.

אורי מקלב: אם לא זאת הסיבה נוכל לבדוק את החלק הפרקטי.

הלל ליטוב: אני הבאתי את זה כדוגמה של שארית מהעבר שנראה שלכאורה אין בעיה עם זה.

הלל ליטוב: דוגמה נוספת, בזמנו מההיסטוריה שנשארה מ"אגד", בתחנת היציאה מקריית ספר היה ויסות.

הלל ליטוב: כלומר אוטובוס שיוצא מהתחנה אחרי רבע שעה הוא היה יוצא מקריית ספר.

הלל ליטוב: היום יש באזור ברפלד, או גרינוולד, נאות הפסגה, חפציבה ועוד שכונות נוספות או האוטובוסים מקריית ספר מהגבעה הדרומית, 310 320 שלא עושים ויסות.

הלל ליטוב: מה שהיה פעם הגיוני, זה הויסות בתחנה האחרונה דהיינו מהיציאה מקריית ספר, הגיוני שהיום זה יעבור לברפלד והדבר הזה לא קורה.

אורי מקלב: מה זה ויסות?

הלל ליטוב: הכוונה שיש אוטובוס עם שעת יציאה של רבע שעה מהשעה שנקבעה לו ביציאה הוא יצא מהתחנה האחרונה, זאת אומרת שאם הוא מגיע לפני הזמן הוא מחכה לשעת היציאה.

הלל ליטוב: בזמנו היו שני דברים, האחד, היה עניין שהאנשים ידעו שניתן לתפוס אותו בתחנה האחרונה תמיד, ושנית כדי שהנהגים לא יריצו מהר את הקו כי אין להם לאן למהר.

הלל ליטוב: אלו היו המטרות בזמנו.

אורי מקלב: מי אמר שזה נכון?

הלל ליטוב: אם זה נכון אז בוא נעשה את זה על כל הקווים, ואם זה לא נכון בואו נבטל את זה מכל הקווים.

אורי מקלב: זאת אומרת שזה נכון רק בחלק מהקווים.

הלל ליטוב: בדיוק.

הלל ליטוב: זה חלק מההיסטוריה שנשארה.

אהרון פלם: סליחה ברשותך.

אהרון פלם: אני גר בנאות הפסגה והקו כן נוסע בכניסה לעיר.

הלל ליטוב: הוא עוצר לויסות, זה במקרה, כי הוא לא צריך לעצור לויסות.

אורי מקלב: אני לא יודע להחליט אם זה דבר טוב או לא, צריך לבדוק אותו.

הלל ליטוב: קו 320 למשל שהגיע מקו 479 בזמנו שהיה עושה את רחוב אבני נזר ואחר כך נכנס לאזור המשפט, היום כבר בגבעה הדרומית היא גבעה בפני עצמה, אולי מבחינת הנסיעות הם עוברים את הגבעה הצפונית והוא עד היום יעשה את רחוב אבני נזר שהוא היה הרחוב העיקרי בגבעה הצפונית ובדרך כלל הוא מגיע ריק לתחנות אבל הוא יעשה את זה תמיד.

הלל ליטוב: למה?

הלל ליטוב: למי זה טוב?

הלל ליטוב: – אני לא יודע.

הלל ליטוב: אלו השאריות.

הלל ליטוב: דבר נוסף זו בעיה שדובר עליה כמה פעמים, וגדעון הכהן משום מה לא התקדם בזה, יש עניין של הנסיעות לבתי הספר, בשעות הבוקר אתה לא יכול לתת להם חופשי חודשי או כרטיסה כדי להגיע למקום הלימודים, אין תוספת של קווים בזמן העומס.

אורי מקלב: בשעות השיא.

אורי מקלב: אתה מדבר על קווים פנימיים.

אתי חכמוב: נעשתה תוספת, זה לא נכון.

אורי מקלב: אני רוצה לעשות סדר כי הנושא מתחיל להתפזר.

אורי מקלב: אני שואל רק שאלות מכוונות.

אורי מקלב: מדובר על קווים פנימיים?

הלל ליטוב: גם על קווים פנימיים וגם קווים מיוחדים לבתי ספר כמו שיש בירושלים.

הלל ליטוב: בקריית ספר הם לא מסכימים להוסיף אוטובוסים.

אורי מקלב: אם נשקף את מה שאתה אומר, אתה אומר שבזמן שעות הבוקר ליציאה ללימודים יש עומס שיש לתת תוספת של נסיעות.

הלל ליטוב: בקריית ספר למשל, בשנה שעברה בתקופה הזאת בזמן הלימודים כל תלמודי תורה העלו את מחיר הנסיעות לכל ילד מ- 80 שקל בערך ל- 140 שקל.

הלל ליטוב: אני משלם היום לשני ילדים בסביבות 260 שקל רק לנסיעות מאחר ואין קווים של חברת "סופרבוס" אלא משתמשים בחברות פרטיות, אני בטוח שאם הייתה שם משטרה היו עוצרים אותם, זו בעיה נוספת שאף פעם לא עוצרים אוטובוסים.

אורי מקלב: אנחנו נתמקד בנושא שלנו, אתה מתייחס להסעות פרטיות.

אורי מקלב: אגב יש פקח אוטובוסים בתוך מודיעין עילית?

אלי בליליוס: יש כמה פקחים.

הלל ליטוב: אלו דברים שקשורים לשאריות מההיסטוריה.

הלל ליטוב: מעבר לכך יש את העניין הבעייתי שלדעת כולם זו הבעיה הגדולה, חברת "סופרבוס" שהובילה באוטובוס ממוצע 40 נוסעים ואם היו חריגות היו מגיעים לאוטובוס מפוצץ.

הלל ליטוב: היום האוטובוסים נוסעים עם ממוצע של 50 נוסעים, אני נוסע כל יום וכל ערב, ומתוך כל עשר נסיעות שאני עושה, האוטובוסים עוקפים לפחות שלוש תחנות אוטובוס.

אלי בליליוס: לדעתך הממוצע הוא 50 נוסעים?

הלל ליטוב: כשאני נוסע, זה לא הנושא כעת.

אורי מקלב: אני אפשרתי קריאות ביניים, אבל אני רואה שאנחנו מתפזרים.

אורי מקלב: כל אחד ידבר כשיקבל זכות דיבור וגם אם יש דברים שהוא לא מסכים איתם שירשום אותם ויעיר אותם בצורה מסודרת.

אורי מקלב: אני גם אנסה לצמצם בהערות המכוונות שלי כדי שלא נאבד את השליטה על הדיון.

שלמה רוזנשטיין: המצב שאוטובוסים עוקפים תחנות, זו בעיה קיימת מידי יום, ואני לא מדבר על סוף שבוע.

אורי מקלב: בשעות העומס, ואני מניח שהממוצע הזה לא בשעות השפל.

אורי מקלב: שלמה רוזנשטיין אני רוצה שתדע שנתקלנו בבעיה וגם בחיים שהממוצע הוא כך וכך.

אורי מקלב: אבל אם תיקח את הממוצע בשעות שונות ולבין השעות הקריטיות תמצא מממוצעים שונים בהרבה.

אורי מקלב: אבל אם נעשה ממוצע לפי התלונות ואתה מגלה שזה מתמקד בזמן מסוים, אני לוקח לדוגמה, כשהשתתפתי בוועדת תכנון ובנייה ובעיריית ירושלים שאלו אותי פעם, למה אתם רבים על מרפסת סוכה, בשביל שבוע בשנה עושים מהומות?

אורי מקלב: אמרתי להם כן בשביל שבוע בשנה אבל זה 50% מהחגים שלנו.

אורי מקלב: בכל עניין תלוי איך מסתכלים, אם אתה מסתכל על 50% מהחגים או שאתה מתסכל על שבוע בשנה.

אורי מקלב: לכן אם אתה מסתכל על זה מזוית אחרת זה משהו אחר.

אורי מקלב: אני מודה לך על הדברים.

אורי מקלב: אני יודע שאזרחים שמתפנים מיום מעבודה וכאלה שכותבים מכתבים, אני משבח ומוקיר אותם ואני מעלה את זה על נס, אני אומר את זה לך וגם לאחרים.

2558: אני תושב מודיעין עילית כבר 16 שנה, מהשבוע הראשון, כמעט מעשרת התושבים הראשונים.

2558: גם אני זוכר את התקופה של "אגד".

2558: אני רוצה להתרכז בנקודה אחת שעליה התלוננתי.

2558: התלוננתי ארבע פעמים לא ביצועו את הנסיעה כמו שצריך.

2558: התלוננתי ב- 7 בינואר, התקשר אלי בחור בשם איתמר "מסופרבוס" ואמר לי "אתה צודק לא היה אוטובוס כי הייתה תקלה באוטובוס" אמרתי לו "תקלה תקלה, תחזוקת האוטובוסים שלכם היא על הפנים ולכן יש בעיות".

2558: הוא ענה לי "אתה צודק" הוא ענה לי יפה.

2558: ב- 8 ביולי 2009, התלוננתי שוב ואחרי כמה ימים התקשרה אלי נטלי מפניות הציבור "הייתה באמת תקלה באוטובוס" אמרתי לה "יש לכם כל הזמן את תירוצים שלכם והם תקלה באוטובוס" שאלה אותי "אתה מחפש להתלונן על סופרבוס" אני לא רוצה להתלונן על "סופרבוס".

2558: אני רוצה לנסוע עם "סופרבוס" באופן תקין.

2558: ב-13 וגם ב- 14 באפריל גם לא היה אוטובוס והתלוננתי, ועל כך קיבלתי מכתב מחברת סופרבוס שבאמת הייתה תקלה באוטובוס ושהם משתדלים שזה לא יחזור על עצמו.

2558: אני נוסע יום יום לעבודה בתחבורה הציבורית בעיקר לבני ברק ולפעמים גם לירושלים, אשתי נוסעת יום יום.

2558: לפי דעתי תחזוקת האוטובוסים על ידי "סופרבוס", לפחות לגבי האוטובוסים הישנים, אני יודע שחברת "סופרבוס" הכניסה הרבה אוטובוסים חדשים וראוי לציין את זה, אבל תחזוקת האוטובוסים הישנים ממש מתחת לכל ביקורת.

2558: אתן כמה דוגמאות.

2558: אשתי סיפרה לי שהיא נסעה באוטובוס ותוך כדי נסיעה המנוע של האוטובוס השמיע רעש, הנהג התקשר לאחראי והודיע שהוא לא יכול להמשיך לנסוע, היא שמעה את השיחה בינהם, האחראי אמר לנהג להמשיך, "תמשיך לסחוב לאט לאט, תמשיך.

2558: הוא משך לאט לאט עד שהוא הגיע לקריית ספר.

אורי מקלב: מה היית מצפה שהם יעשו במקרה הזה?

2558: אם האוטובוס לא תקין אז שיעצור ויביאו אוטובוס אחר או שהאוטובוס שאחריו יאסוף, כמו שעושים את זה באמת.

2558: זו הדוגמה שאני רוצה לתת.

2558: בשבוע שעבר הגעתי לכאן עם אוטובוס, אם אני זוכר נכון זה היה בקו 310 של השעה 09:00, האוטובוס אחריו היה 340, באמצע הדרך האוטובוס נתקע כתוצאה מהתחממות וכל הנוסעים עברו לאוטובוס 340, זה היה בסדר מבחינת "סופרבוס" ולא התעכבנו הרבה.

2558: זה מוכיח שתחזוקת האוטובוסים לא תקינה.

2558: אתה מתמקד בנושא התחזוקה, מצב האוטובוסים, אתה מדבר על איכות האוטובוסים מבחינה מכאנית, מדובר על אוטובוסים ישנים ולא בעיה של סדרת הייצור שלהם.

2558: אלי בליליוס אתם עובדים עם "מרצדס"?

אלי בליליוס: לא רק.

2558: אני רוצה לציין שמבחינת תגבור האוטובוסים כשצריך חברת סופרבוס עומדת בזה במלוא מובן המלה, גם בתקופות החגים, גם בזמני החופשות, וגם בנסיעות לים יש תגבור לאוטובוסים.

אורי מקלב: התופעה של דילוג זמנים, יש דילוג על תחנות ויש דילוג של אוטובוסים.

אורי מקלב: יש לנו כמה תלונות על כך שאוטובוס לא יצא.

2558: אלו התלונות שכתבתי שהאוטובוס שלא יצא בשעה שהיה צריך לצאת.

אורי מקלב: לא יצא בכלל?

2558: כן.

אורי מקלב: אני רוצה לשאול את אנשי קריית ספר, מה ההיקף הבעיה?

אורי מקלב: תנו לנו מושג.

2558: אני נתקלתי בכך והגשתי ארבע תלונות.

אורי מקלב: כשאתה נוסע בזמנים קבועים, אתה נתקל במצב שהאוטובוס לא מגיע בשעה שהוא צריך להגיע?

2558: בדרך כלל מגיעים האוטובוסים בזמן אבל במקרים שהם לא מגיעים התשובות שאני מקבל "הייתה תקלה באוטובוס" לפעמים כשאני נוסע בעצמי אני נתקע עם האוטובוס התקוע.

אורי מקלב: הוא מעלה את בעיית התחזוקה כבעיה הקריטית ביותר, הוא טוען שהתוצאה היא דילוגים.

אורי מקלב: דילוגי האוטובוסים לא נובעים מתוך רשלנות או מסיבות אחרות אלא שברגע שיש תקלה באוטובוסים המיועדים למודיעין עילית מיד זה משפיע על דילוג האוטובוסים.

אורי מקלב: צריך לזהות האם זה בגלל שהאוטובוס לא הצליח להגיע בזמן או בגלל שאין אוטובוסים חלופיים ואין מענה מחוסר עתודה והערכות טובה.

אורי מקלב: יכולות להיות תקלות אבל אם לא עובדים מצומצם, אנחנו יודעים שזה לפעמים יתרון ולפעמים חסרון.

אורי מקלב: היתרון הוא שמצד אחד החברות יותר קומפקטיות ויותר משפחתיות ומצד שני יכול להיות שזה החלק הלא טוב של ההפרטה.

אורי מקלב: עוברים לחברות גדולות שהמענה שלהן הוא יותר מצומצם כי הן לא יכולות לעמוד בדרישות או להרשות לעצמם לתת מענה בעיתות חירום ובזמן תקלות.

2558: היושב ראש הבין אותי נכון ודייק בסיכום.

אורי מקלב: אתה אומר שאם לא הייתה בעיית תחזוקת האוטובוסים לא הייתה בעיית הדילוג וזה בעצם לא בכוונה.

אורי מקלב: אני אומר שכשיש אוטובוסים במצב לא טוב או שהם מתוחזקים לא כראוי אז מראש יודעים שזה מה שיהיה.

2558: דוגמה נוספת.

2558: אני ממתין אוטובוס בקריית ספר, מודיעין עילית, מגיע קו 210 והוא מודיע לנו שהוא מוריד אותנו ביציאה כי יש תקלה באוטובוס.

2558: זה היה בשעה 09:00 בבוקר.

2558: זה היה בכניסה.

2558: המתנו לאוטובוס של שעה 09:15 של קו 220.

2558: נכון "שסופרבוס" רוצה לעמוד בזמנים ושולחת קו 210, יש לה מסוף של אוטובוסים בקריית ספר, הוא שולח אוטובוס לא תקין כדי להוביל אותנו לכניסה ושם נמתין לקו 220.

2558: אני חושב שזה אבסורד להתנהל כך.

2558: הייתה אישה שרצתה לרדת בצומת שילת אבל קו 220 לא עוצר בצומת שילת כי משרד התחבורה קבע את זה והנהג לא היה מוכן לקחת אותה.

אורי מקלב: בכל זאת צריך לציין את הפתרון של "סופרבוס" שנתנה מענה למרות שהמענה לא מושלם.

2558: יש להם שם מסוף הם יכלו לשלוח אוטובוס תקין.

אורי מקלב: או שיש להם או שאין להם.

2558: דוגמה אחרונה.

2558: למעלה מחודש היה באוטובוס שנסעתי בו קבוע, היה עליו שלט מקדימה "הפעמון באוטובוס לא עובד.

2558: נא להודיע לנהג כשרוצים לרדת".

2558: למעלה מחודש.

2558: תטפלו בתקלה.

2558: אתמול נסעתי בקו בני ברק הפעמון לא עבד.

2558: אפשר לבדוק את זה, זה היה בקו 210 בשעה 07:05, לא היה פעמון באוטובוס.

אורי מקלב: אתה אומר שיותר מידיי זמן לוקח לתקן את התקלה.

אהרון פלם: רציתי להגיד שיש שיפור גודל בתחבורה הציבורית, אבל צריכים עוד הרבה שיפור למרות ששיפרו.

אורי מקלב: אני רוצה לציין את תרבותם של הפונים, הם פותחים בדברי ברכה ושבח, יפה מאוד.

אורי מקלב: בישיבות אצלנו אנחנו נתקלים שבאים ומיד יורים, כאן אני רוצה להדגיש שהישיבה הזאת מתנהלת תוך נימוסים.

אורי מקלב: תודה רבה זה יפה מאוד.

אהרון פלם: אני רוצה לציין שבשעות הסבב של "סופרבוס" כשאוספים את תלמידי תלמוד תורה, לפני כשלושה שבועות המתנתי לקו 220 של השעה 16:00 בשעה שמאות תלמידי תלמוד תורה יוצאים ומשתמשים באוטובוסים של החברה, על הקו בשעה הזאת דילגו ונאלצתי ללכת ברגל עד חפץ חיים כשמיזגו את קו 210 ואת קו 220 יחד, וזה היה באיחור של שלושת רבעי שעה.

אהרון פלם: זה קורה יחסית לעיתים קרובות.

אהרון פלם: בגלל שחסרים אוטובוסים הם מחברים קוים ונגרם לאנשים עיכוב גדול וביטול זמן.

אהרון פלם: הייתה לי פגישה מאוד חשובה והגעתי באיחור של שלושת רבעי שעה בגלל הבעיות של החברה.

אלי בליליוס: כמה נוסעים היו על האוטובוס?

אהרון פלם: כל מקומות הישיבה היו תפוסים והוא היה מלא בנוסעים בעמידה, הוא גם דילג על תחנות בדרך כי לא היה מקום.

אורי מקלב: זה היה אירוע מיוחד?

אהרון פלם: לא.

אורי מקלב: האוטובוס פשוט לא הגיע, זה היה בשעה 16:00.

אהרון פלם: זה היה יום שגרתי ובלי אירוע מיוחד, כמו הפגנת המונים, שהחברה לא עמדה בזה.

אהרון פלם: לגבי נושא שירות לקוחות.

אהרון פלם: במוצאי שבת לפני כשלושה שבועות לא הגיע אוטובוס מנאות הפסגה לירושלים במשך שעה וחצי, כשפנינו לחברה החברה מסרה שהאוטובוס הראשון לא יצא היום.

אהרון פלם: ובמשך שעה וחצי לא היו אוטובוסים.

אהרון פלם: משירות לקוחות אמרו שהם פונים לסדרן.

אהרון פלם: למעשה לא הייתה שום תוצאה מעשית עד שבשעה 23:45 הגיע קו 340.

אהרון פלם: צריך לזכור שמדובר בשכונה מנותקת ויש הרבה שכונות מרוחקות וצריך ללכת הרבה ברגל כדי להגיע לאוטובוסים לירושלים ולבני ברק.

אהרון פלם: הבעיה היא שאין אמון בין הנוסעים לשירות הלקוחות.

אהרון פלם: הרבה פעמים נמסרים דברים משירות הלקוחות שזה אצל הסדרן, הסדרן בודק את זה ולפעמים ממתינים חצי שעה עד שעה ולא רואים שיש תזוזה בבעיה.

אהרון פלם: אנשים רבים ששמעו שאני מגיע לוועדה כאן אמרו שזה נושא שצריך לעלות.

אהרון פלם: כלומר את חוסר האמון בין הלקוחות לחברה, האנשים בתחושה שמוכרים להם סיפורים כמו: האוטובוס נתקע או כל מיני סיפורים אחרים.

אהרון פלם: הציבור חושב ובצדק שמגיע לו שירות טוב ולשפחות שירות הלקוחות יהיה אמין - - - -

אורי מקלב: קיבלתי על כך הרבה מכתבים שמציינים את רמת שירות הלקוחות, אמינות, מיומנות וכל הדברים האחרים.

שרה גל: כשאני מנסה להשוות בין הוועדה הקודמת שהשתתפתי בה לבין למה שקורה עכשיו זה פשוט שמיים וארץ.

שרה גל: אני זוכרת איך בוועדה הקודמת ישב אלי בליליוס מבויש כולו ואמר לנציגי משרד התחבורה שלא נעים לו שהוא נמצא פה, הוא אמר "אני שומע תלונות קשות" אז באמת הן נחתו בצרורות.

שרה גל: אני חושבת שהבעיה בעניין הזה היא שקריית ספר נולדה בקטן והלכה והתרחבה.

שרה גל: המכרז שבו הם זכו היה מאוד קטן, זו כמו חליפה על אדם שהולך ומשמין וכל פעם תופרים עוד חתיכה ומוסיפים טלאי על טלאי.

שרה גל: העיר הגיעה היום לממדים של עיר ענקית והמכרז שהוצא בזמנו עם מספר האוטובוסים הקטן של כ- 17 אוטובוסים, פשוט לא מתאים.

שרה גל: לדעתי זה הזמן, כשיוצאים במכרז חדש משרד התחבורה צריך לתפור אותו נכון יותר על ולהתאים לצרכים.

שרה גל: להבין מהו המספר האוטובוסים שהעיר הזאת צריכה.

שרה גל: היא צריכה מלאי ענק של אוטובוסים ולא רק לשעות העמוס.

שרה גל: יכול להיות שהאוטובוסים האלה יהיו מושבתים בשעות השפל אבל יש את שעות העומס.

שרה גל: מלה בשם אלה שלא הגיעו, נציגי התושבים, כאלה שיש להם תלונות ופחדו להגיע, וגם נציגי וועדת התחבורה שהם חברים מאוד נכבדים וחשובים, לא תמיד יכולים להגיע.

שרה גל: קריית ספר היא לא כמו כל מקום אחר, כמו הערים האחרות, אדם שמגיע לכאן צריך הרבה אומץ ותעוזה להגיע לכנסת ולדבר מול תקשורת ודברים אחרים.

שרה גל: צריך להעריך את מי שהגיע ולדעת שיש הרבה שלא הגיעו כי לא נעים ואי אפשר.

שרה גל: גם מקרב וועדת התחבורה שאיתם דיברתי לפני שהגעתי, שאלתי אותם "זה טוב, זה רע, צריך לצאת שוב למכרז, כדאי ש"סופרבוס" תזכה בו שוב?".

שרה גל: הסיכום שכן כי "סופרבוס" עשתה קברת דרך והשתפרה, תלונות יש ותמיד תהיינה.

שרה גל: בפרופורציה זה כנראה הרבה פחות ממה שהיה בהתחלה ובסדרי גודל אחרים.

שרה גל: המכרז לא מתאים וצריך לסדר אותו ולתכנן אותו מחדש, אי אפשר להתלונן על החברה.

שרה גל: אני חושבת על כך שאם הבן שלי היה מתלונן על הליקויים שלי ברכב אז גם הייתי במצב לא נעים.

שרה גל: זה קשור לתקציב וכך מטפלים בתקלות ובליקויים.

שרה גל: יש תקלות ואי אפשר להתעלם מזה.

אתי חכמוב: צריך להבין שיש דרישות במגזר החרדי שהן דרישות אחרות.

אתי חכמוב: צריך לסדר ולהתאים את החליפה.

אורי מקלב: אנחנו צריכים לתפור חליפות שמתאימות לאדם.

אהרון פלם: מאז שקיבלת את בית שמש באמת השתפרתם ולו בדבר אחד שהוא מאוד חשוב והוא הקבלנים באמצע השבוע.

אורי מקלב: הקבלנים זה נושא שלא הוזכר.

אורי מקלב: אם זה השתפר לא צריך להיכנס לזה.

אורי מקלב: אני רוצה לומר ששרה גל העלתה נושא, יש שני צדדים שרוצים לשמוע וזה שיפור טוב.

אורי מקלב: אני מקבל את מה שאומרת אתי חכמוב ואני יודע שלציבור החרדי יש את ה צרכים מיוחדים והייחודיים, גם ירושלים מפוזרת, אבל זו עיר שדפוס ההתנהלות והבקשות שלה הוא אחיד.

אורי מקלב: בהחלט המכרז צריך להיות תפור לדרישות ולצרכים של העיר הזאת.

אורי מקלב: אנחנו יודעים שמוצאי שבת הוא זמן קצר ועם תנועה גדולה וצריך להתאים את השירות לצרכים.

אורי מקלב: אני מקבל את מה שאומרת שרה גל, אנחנו בהרבה מקרים רוצים להתלונן ולכתוב אבל בפועל עושה את זה אחד מאלף.

אורי מקלב: פעם גם אני מכרתי שירותים והיה לי שותף שאמר לי "כמה תלונות יש" אמרתי לו שכל תלונה היא כנגד מאה שלא מתלוננים.

אורי מקלב: כל אחד יודע שגם לבעל מכולת שמקבל תלונה אחת יש הרבה אחרים שלא מתלוננים.

אורי מקלב: משרד התחבורה בבקשה.

אהרון פלם: בהערכות לישיבה שהייתה אמורה להתקיים בשבוע שעבר, ביררתי ובדקתי את הנושאים.

אורי מקלב: סליחה, אני מתנצל בפני כל אלה שהיו פה בשבוע שעבר והגיעו בפעם שנייה, שרה גל לא ציינת שזו פעם שנייה, הם חזרו וזה אמת דבר.

אהרון פלם: אני רוצה לציין שתי נקודות, האחת קשורה יותר והשנייה פחות, אחרי שבשבוע שעבר הדיון לא התקיים דיברנו כאן באופן לא רשמי עם נציגי החברה שהיו פה בשבוע שעבר, אלי בליליוס לא היה, היה כאן גם נציג העירייה הרב גדעון הכהן מחזיק תיק התחבורה.

אהרון פלם: הם טענו שמה שהיה בעיר כשהם נכנסנו לפני שמונה שנים לא דומה למצב היום כי העיר גדלה מאוד.

אהרון פלם: אז היו להם 17 אוטובוסים והיום יש להם 64 אוטובוסים שמשרתים את הציבור.

אהרון פלם: באתי בטענה וגם הרב יצחק שמע, הם טענו שאצל הציבור החרדי הגידול הוא טבעי וזה לא מפתיע, הם טענו שהם לא העריכו עד כמה הציבור יגדל.

אהרון פלם: התשובה הזאת מפתיעה ובמיוחד שהרב גדעון הכהן גיבה את תשובתם.

אורי מקלב: למועצה יש את הנתונים כמה תושבים ומה מספר הילדים.

אהרון פלם: בכל אופן יש גיבוי של העירייה והם הסכימו לטענתם וגם אמרו שהגידול הגדול כל כך לא היה צפוי.

אהרון פלם: מפתיע שנציגי העירייה הם לא לטובת התושבים אלא לטובת החברה שלא נותנת לנו השירות המחויב לתושבים.

שרה גל: אין לתושבים מועצה.

אורי מקלב: הם גם הגדילו את מספר האוטובוסים.

אורי מקלב: גדלתם מ- 17 ל- 64.

אורי מקלב: זה אותו יחס.

אורי מקלב: אני לא יודע מה מספר משתמשי התחבורה הציבורית.

אורי מקלב: אין ספק שהעיר הוכפלה ושולשה אבל הגידול הטבעי גדול.

אורי מקלב: העיר הייתה צעירה וגם העיר גדלה וגם מספר הנפשות גדל.

אורי מקלב: אין ספק שזה אחד מהסימנים הברוכים שיש לנו והגידול בשירות צריך להיות בהתאם.

אבישי דרורי: אני ממשרד התחבורה, אני מנהל מחלקת פניות ציבור במשרד התחבורה, תחבורה ציבורית.

אבישי דרורי: אתחיל בסיפא, אני חושב שהמצב מאוד השתפר.

אבישי דרורי: יש קורלציה חיובית לבין מה שחבריי לוועדה אמרו לבין הנתונים שלי.

אבישי דרורי: אני אתחיל מהסוף ואני שמח.

אבישי דרורי: לקראת הוועדה הכנתי שיעורי בית ובדקתי את מספר התלונות שהגיעו למשרדי מתחילת 2010 עד ל- 31 במאי, אני אסביר כי זו מערכת מאוד מתוחכמת, מערכת מחשוב.

אבישי דרורי: השוואתי את חמשת החודשים האלה מול חמשת החודשים המקבילים דאשתקד, 2009, יש שיפור של 13%.

אבישי דרורי: זה מאוד יפה.

אבישי דרורי: שיפור בתלונות הציבור.

אורי מקלב: אצלכם זו אינדיקציה לשיפור.

אבישי דרורי: ועוד יותר מזה.

אבישי דרורי: בנוסף לכך אני בקשר עם תושבים, אני קשוב לציבור ומספר הטלפון הנייד שלי חשוף באתר האינטרנט.

אבישי דרורי: אם אני מתכלל ומסתכל איך אני כמנהל המחלקה, אני עורך דוחות חציונים ושנתיים ומציף את הבעיות להנהלה שלי, ואני מגיע אישית לחברת סופרבוס כמו לכל חברה אחרת שאני מגיע כדי לעמוד מקרוב על אופן המענה לפניות הציבור.

אבישי דרורי: אני חושב שאני יכול להגיד ולחתום שיש שיפור.

אבישי דרורי: בחברה בכל נושא פניות הציבור יש במגמת שיפור.

אבישי דרורי: ברשות

אבישי דרורי: כם אני רוצה לספר איך המערכת עובדת, אולי כדאי שהוועדה לפניות ציבור תדע איך פועלת מערכת הטיפול בתלונות הציבור באגף תחבורה ציבורית.

אבישי דרורי: אנחנו מקבלים כ 3,500 פניות בשנה, זה מספר לא קטן.

אבישי דרורי: הפניות מגיעות לשולחני ממספר רב של גורמים, פקסים, מיילים, לשכת השר, לשכת המנהל הכללי.

אבישי דרורי: אני קורא אישית כל תלונה ופנייה.

אבישי דרורי: כל פנייה ותלונה נסרקת אוטומטית למחשב ומקבלת מספר.

אבישי דרורי: יש נוהל מסודר ואנחנו עובדים על פי ISO 9002.

אבישי דרורי: זה נוהל עבודה מאוד קפדני ומסודר שמידיי פעם אנחנו בודקים אותו.

אבישי דרורי: כל תלונה נסרקת וממוספרת ואני מחליט מה לעשות עם התלונה.

אבישי דרורי: מרגע זה יש מספר צירי עבודה, אני רוצה לומר כאן לכם שיש הרבה פניות בנושא שיפור התחבורה הציבורית, אני מאוד שמח שתושבים כותבים למה אין קו משכונה X לשכונה Y, אגב זה מאוד חשוב.

אבישי דרורי: אנחנו למדים רבות מהתלונות האלה בכל הקשור לתכנון התחבורה הציבורית ולמדים להבין את צרכי התושבים.

אבישי דרורי: אנחנו קשובים לצרכי התושבים.

אבישי דרורי: יש הרבה מאוד פניות בנושאים כלכליים, בנושא מדיניות שאנחנו עונים במכתב ביניים.

שלומית אבינח: אתם בין היחידים שמפרידים בין תלונות לפניות, רוב המשרדים לא עושים את זה.

אבישי דרורי: אני אסביר למה אני מתכוון.

שלומית אבינח: אני מנהלת הוועדה ואני יודעת איך כל המשרדים עובדים.

אבישי דרורי: הפנייה מטופלת ומקבלת תשובה, יש פנייה שבעקבותיה אני פותח בחקירה.

אורי מקלב: היא אומרת שיש הבדל בין פנייה לתלונה, פניות לייעול, אם יש תלונה אתם פותחים תלונה שיכולה להגיע עד להעמדה לדין.

אורי מקלב: יש שני מישורים ושני מסלולים.

אבישי דרורי: יש קריטריונים ואני לא אכנס לזה כעת, אני חושב שאחרי ארבע שנים אני יודע, הייתי גם ממונה תחבורה ציבורית בתפקיד הראשון שלי ואני מכיר ומבין לא מעט.

אבישי דרורי: יכול להיות שכותב אלי תושב שהאוטובוס לא עצר בתחנה, אנחנו הולכים לרישיון הקו.

אבישי דרורי: ממונה התחבורה הציבורית באזור על פי הרישיון ועל פי נוהל כתוב בודק את רישיון הקו והאם האוטובוס היה צריך לעצור או לא.

אבישי דרורי: אני אומר לכם שאני עצמי עמדתי בצמתים כאלה ואחרים ודיברתי עם התושבים, התושב לפעמים לא יודע שהאוטובוס לא אמור לעצור על פי רישיון הקו.

אבישי דרורי: זאת אומרת שיש רישיון קו ומשרד התחבורה קבע שהאוטובוס לא יעצור בתחנה.

אורי מקלב: זה אולי נוסע מזדמן, נוסע קבוע כבר יודע.

אבישי דרורי: אני מסביר את נוהל העבודה.

אבישי דרורי: זה הולך לתהליך חקירה.

אבישי דרורי: יש מחלקת פיקוח ובקרה והתיק מגיע לחקירה, מקבל מספר של חקירה, יוצא מכתב מאוד מסודר "שלום מר רוזנטשיין, נפתח לך תיק חקירה כזה וכזה, הינך צפוי לתת עדות".

אבישי דרורי: קוראים לו לתת עדות, יש מקרים שאנשים שלא רוצים לתת עדות.

אורי מקלב: יש לכם תיוק ומספור לתלונות ואולי יש לכם קטלוג לפי חברות למשל של "סופרובוס" מודיעין?

אורי מקלב: איך זה עובד.

אורי מקלב: הרי לא מתלוננים רק על "סופרבוס", האם יש למעקב בפילוח?

אבישי דרורי: בהחלט.

אבישי דרורי: חד משמעית.

אבישי דרורי: יש לנו מערכת מתוחכמת שנקראת "תלונות 2000".

אבישי דרורי: מדי שנה וחציון אני מוציא למנהלים שלי דוח על כל חברות התחבורה הציבורית בישראל, כל חברה בנפרד.

אבישי דרורי: הדוח הזה מתחלק למספר פרמטרים ואני מדווח כמה תלונות הגיעו, כמה תיקי חקירה נפתחו וכדומה.

אבישי דרורי: כאשר אני רואה שיש מספר רב של תלונות בנקודה מסוימת, אני מוציא דוח נקודתי על עיר מסוימת ואנחנו עורכים דיון בממצאים על פי הצורך, במשתתפים בדיון בכירים מאגף התחבורה ותחבורה ציבורית.

אורי מקלב: מה קורה לגבי מודיעין עילית?

אבישי דרורי: זה נושא הדיון.

אורי מקלב: עם הקמתה של הוועדה בקדנציה הזאת עשינו וועדה עם כל הרגולטורים ונציגהם במשרדים השונים ונציגי תלונות הציבור.

אורי מקלב: כל אחד פרס את משנתו והסביר איך זה עובד.

אורי מקלב: גם משרד התחבורה היה.

אורי מקלב: משרד התחבורה הוא אחד הדומיננטיים בתלונות הציבור, הוא משרד שיש לו תלונות ציבור בכמה נושאים, גם בתחבורה ציבורית וגם בנושאים אחרים, משרד התחבורה הוא משרד כבד בנושא הזה.

אורי מקלב: במשרד התחבורה באופן יחסי השירות לציבור הרבה יותר גדול ממשרדים אחרים.

אורי מקלב: למשל למשרד הבטחון הקשר עם הציבור מזערי ובשונה ממשרדכם שיש לכם קשר גדול עם הציבור.

אבישי דרורי: לפני ארבע שנים המשרד החליט החלטה אסטרטגית לפתוח ולהקים מחלקה ייחודית שתרכז ותנהל את כל התלונות בנוגע לתחבורה ציבורית.

אבישי דרורי: לפעמים אני לוקח מדגמית על פי הקריטריונים שלי תלונות, אני יוצר קשר עם התושבים, אני מדבר עם התושבים, כדי להבין לעמוק את הבעיה כי התלונה לא תמיד ברורה.

אורי מקלב: איך אתה עושה את זה בכאלה היקפים?

אבישי דרורי: כפי שאמרתי, אני בודק מדגמית.

אבישי דרורי: יש לי צוות, כך שאני לא עובד לבד, וברוך ה' יש מי שעוזר.

אבישי דרורי: בוועדה הנכבדה הוזכר אי העמידה בלוחות זמנים.

אבישי דרורי: כשאני מסתכל על שלושה פרמטרים: התנהלות ההגעה, אי עמידה בלוחות זמנים ואי עצירה בתחנות איסוף, בשלושת הדברים בשנת 2010 לא הגיעה שום תלונה על אי עצירה, אני מביא נתונים משעורי הבית שהכנתי.

אבישי דרורי: לא הגיעה שום תלונה על אי עצירה מה- 1 בינואר 2010 ועד 31 במאי.

אבישי דרורי: לפי הנתונים שהוצאתי מהדוחות שלי בנושא ההתנהלות ואי עמידה בלוחות זמנים אני מציין שיש שיפור בשנת 2010 ביחס לשנת 2009.

אורי מקלב: "...

אורי מקלב: אפריל 2010, לכבוד משרד התחבורה, יום ראשון ד' באייר.

אורי מקלב: לאחר מספר פעמים שחשבנו שצריך להתלונן על חברת האוטובוסים "סופרבוס" קיבלנו את מספר הפקס שלכם.

אורי מקלב: הרי הסיפור האחרון שקרה לנו במוצאי שבת האחרון, 17 באפריל 2010.

אורי מקלב: עמדנו בתחנת צומת מתקן אדם בתחנה שעליה רשום שקוים 210, 220 עוצרים.

אורי מקלב: לאחר ששני אוטובוסים עברו ולא עצרו התקשרנו למספר - 1700-700-181 ששייך לחברה וביקשנו שיודיעו לנהגים שאנחנו מחכים בתחנה.

אורי מקלב: הבטיחו לנו שיעשו כך.

אורי מקלב: למרות שיש תאורה במקום אותתנו לאוטובוסים שעברו ולא עצרו, כך עברו עוד חמישה אוטובוסים.

אורי מקלב: התקשרנו שוב ובקשנו בכל לשון של בקשה להודיע לנהגים על המצאותינו בתחנה.

אורי מקלב: עד שעצרה לנו מכונית עם אנשים טובים מקריית ספר שהביאה אותנו לקריית ספר.

אורי מקלב: חייבים לטפל בעניין הזה בחומרה.

אורי מקלב: הטיעון שאין מקום באוטובוס לא מתקבל על הדעת.

אורי מקלב: במשך כעשרים דקות עבורו חמישה אוטובוסים, חוץ מזה אמרו שיודיעו לנהגים.

אורי מקלב: ..." קווים 210 ו- 220, "...

אורי מקלב: הגיע הזמן לקנוס חברה שמתעללת ומתעלמת מחובתה לעצור בתחנות.

אורי מקלב: אנחנו מבקשים לטפל ולהודיע לנו תוצאות העניין.

אורי מקלב: בברכה מרים.

אורי מקלב: ." יש מספר טלפון נייד אתה יכול לבדוק.

אבישי דרורי: אדוני היושב ראש, אני לא אומר שאנחנו מושלמים ולא טועים, אני בדקתי ממה שהגיע אלינו.

אורי מקלב: זה מכתב למשרד התחבורה.

אורי מקלב: יותר מזה, דיבר מר יצחק פרץ גם על תחזוקה לקויה.

אורי מקלב: אבל אנחנו יודעים שדילוג הזמנים מביא לדילוג על תחנות.

אבישי דרורי: כשאני מדבר עם האנשים אני מוסר את מספר הפקס הישיר שלנו, 22661199 ויש גם אינטרפקס שמופיע באתר.

אורי מקלב: רק אם משרד התחבורה היה אמיץ, והיה כותב בכל תחנה את מספר הטלפון אליו אפשר להתקשר ולהתלונן.

אורי מקלב: אני מקבל תלונות מאנשים גם בחצות הלילה וגם אחרי זה, גם מספר הטלפון שלי מופיע בספר הטלפונים ובאינטרנט והוא לא חסוי.

אורי מקלב: שלמה רוזנשטיין חוץ משהוא יועץ למשרד התחבורה הוא גם נציג ציבור, הוא יכול לתאר לך את עוצמת הסבל שמתוארת מהפניות שהם מקבלים ועל מה שהאנשים עוברים.

אורי מקלב: אני מדבר עם האנשים על מה שעובר עליהם כשהם ממתינים, מה הנזק שנגרם להם.

אורי מקלב: דרור אבישי ואני אומר את זה לכולם, כתוב "שאין מעמידין פרנס על הציבור אלא אם כן קופה של שרצים מונחת על צווארו" והכוונה היא לא שיש לו קופת שרצים אלא שיש לו מספיק ניסיון.

אורי מקלב: אנחנו מתפללים שלא יהיו קופות שרצים.

אורי מקלב: חכמים התכוונו שהוא התנסה בכל ואז הוא נהייה פרנס על הציבור.

אורי מקלב: כבעל רכב, אני לא יכול להבין מה עובר על אדם שתלוי בתחבורה הציבורית, הוא תכנן את הזמן שלו, לכל אחד יש התחייבויות וכשהוא מגיע לתחנה הוא צריך לקבל שירות כמו שאנחנו עם הרכב הפרטי שלנו מתכננים את הזמן.

אורי מקלב: איך אנחנו מגיבים ואיזה סיוט אנחנו עוברים כשמשהו קורה ברכב שלנו ואנחנו לא יכולים להגיע למחוז חפצנו.

אורי מקלב: משתמשי התחבורה הציבורית שנחשפים לתקלות כאלה מדי פעם הם הסובלים העיקריים.

אורי מקלב: אנחנו צריכים להתייחס לכל תלונה, ואני יודע שהרבה לא מתלוננים.

אורי מקלב: אם יהיה צורך אני אציג את המכתבים.

אורי מקלב: אני מקיים את הישיבה, ואני אומר את זה באופן שקוף, בגלל הנושא של הדילוגים שמשתקף, ואני אומר ואני לא אכחיש, זה טרום פרסום המכרז החדש.

אורי מקלב: אני חושב שלפני פרסום מכרז חדש חשוב לעלות את הדברים כדי ליישם ולמצוא פתרונות במסגרת המכרז החדש.

אורי מקלב: הדיון הוא לא רק על העבר אלא בעיקר לעתיד.

אבישי דרורי: אני רוצה לומר לוועדה מספר מילים בנושא שירות לקוחות, אני יועץ בהכשרתי וזה מעניין אותי באופן אישי.

אבישי דרורי: כשאני הולך לחברות תחבורה ציבורית, ובמקרה הנדון לחברת "סופרבוס" כדי לעשות בקרת איכות אני בודק איך הם עונים לתשובות.

אבישי דרורי: אני נכנס למחשב ואני מבקש לראות את אופן השתלשלות הטיפול בתלונה, הם מקבלים ממני משוב במקום.

שלומית אבינח: איך אתה יודע שהתקבלה תלונה?

אבישי דרורי: אני בודק את מה שקיים במחשב, אין לי פרמטר אחר.

אבישי דרורי: אגב, אני גם בודק את הקלסרים הכתובים.

שלומית אבינח: הם לא תמיד מתעדים את התלונות.

אבישי דרורי: יכול להיות, אני בודק את מה שקיים.

שלומית אבינח: הבעיה מה שלא קיים.

אורי מקלב: הם לא מעניינים שזה יהיה מתויק.

אלי בליליוס: בוודאי שאנחנו מעוניינים.

אלי בליליוס: הפער בין הנהלת בין מוקדנית הלקוחות הוא לפעמים מאוד גדול.

אלי בליליוס: הדרך שלנו לבדוק אם המוקדנית או המנהלת שלה עושות את העבודה שלהן כראוי זה על ידי בדיקת תיעוד התלונות.

אלי בליליוס: זו ההקפדה הכי גדולה כי אחרת אנחנו לא יודעים.

אורי מקלב: אם אני צריך לייעץ, שלמה רוזנשטיין אתה חזק בנושא הזה, אם אני צריך לייעץ לאדם שמגיע אלי בתלונה, אתמול הגיע אלי אדם עם תלונה שהיה צריך להגיע לאירוע והיה צריך לנסוע אבל האוטובוס לא עצר במקום שהיה צריך ולקח אותו להר חוצבים, התנהל שם ויכוח שלם, מה הייתי צריך לייעץ לו?

אורי מקלב: האם לשלוח לחברה מכתב או לשלוח מכתב למשרד התחבורה?

אורי מקלב: כעת אני מבין שבעצם צריך לשלוח לשניהם ואז תהייה לאבישי דרורי האפשרות לעקוב.

אורי מקלב: אני שמעתי את אתי חכמוב שאמרה כדרך אגב שזה לא בטוח שזה מתועד.

אתי חכמוב: גם אני תושבת מודיעין וגם אני התקשרתי מספר פעמים כשהייתי צריכה.

אתי חכמוב: הם לא מדברים באופן מכובד והיו תלונות רבות.

אתי חכמוב: אנחנו עיר חרדית ואולי זה המקום להגיד שצריך להכשיר את האנשים שנמצאים בשירות לקוחות של "סופרבוס" ולהתאים אותם למגזר החרדי.

אתי חכמוב: אנחנו מגזר ייחודי ולפעמים יש התבטאויות לא יפות ואזרחים נענים בצורה לא נאותה.

אתי חכמוב: יש פעמים שהמענה לא מכובד ולא מכבד את האדם שמתקשר.

אתי חכמוב: אנשים מעדיפים לא להתקשר כי הם יודעים שזה לחינם.

אורי מקלב: יש כאן מכתב של אדם שמתייחס לנושא שאין למי לפנות וגם שפנו למשרד התחבורה.

אורי מקלב: " היינו רוצים להגיע ולהעיד, אנחנו רוצים שיטפלו בעניין בצורה קצת אחרת".

אורי מקלב: אנחנו מצרפים כאן דוגמה.

אורי מקלב: אני אומר שבנושא הזה משרד התחבורה לא תמיד הוא כתובת, אנשים צריכים להגיע ולהעיד והם טוענים שהם לא רוצים.

אבישי דרורי: אם זו חקירה והליך פלילי, זה לא אני.

אורי מקלב: לפני הישיבה העברתי לעוזרי בקשה לכתוב לשר התחבורה שאילתא לבירור המעקב בתלונות.

אורי מקלב: דיווח על מספר התלונות, מספר התלונות שנמצא שהן מוצדקות.

אורי מקלב: אני רוצה לשאול אם בכלל כדאי להתלונן ואם עושים עם התלונות משהו.

אורי מקלב: אני מדבר באופן כללי על כך שאנשים פנו למשרד התחבורה והם מדווחים לי שמשרד התחבורה לא עושה עם זה דבר.

אורי מקלב: ניקח למשל את "אגד" בדקתי אם הנהג נקנס או לא.

אורי מקלב: אמרתי לאנשים שאיפה שזה לא עובד אנחנו נלך למשרד התחבורה ואולי יקנסו את מי שצריך.

אורי מקלב: אני רוצה לומר שבתקופה האחרונה אנשים מדברים על חוסר שהאפקטיביות וגם על ביטול הזמן בהגשת תלונו,ת הם מתעקשים למצות את הדין.

אורי מקלב: תראה כמה זמן מאז שהתלונה הוגשה ודבר לא נעשה.

אורי מקלב: אתם צריכים להתעורר בנושא הזה כדי שהאנשים שמגישים תלונות יעבירו את המסר לאחרים.

אורי מקלב: הטיפול צריך להיות מהיר, שיהיה אפשר לראות תוצאות במהרה, שהדיון מהיר וסמוך לזמן מתן התלונה.

אורי מקלב: צריך לפרסם את זה כי יש לכך חשיבות גדולה מאוד.

אבישי דרורי: אני רוצה לדבר על הנקודה שדיברת ואני שמח שהעלאת את הנקודה.

אבישי דרורי: אני רוצה להוסיף לחלק הראשון של דבריי.

אבישי דרורי: יש לנו מנגנון רציני של פיקוח ובקרה בנושא התחבורה הציבורית.

אבישי דרורי: המנגנון הזה מורכב מסוקרים שעולים על אוטובוסים בתכנית עבודה שנתית מאוד מסודרת.

אבישי דרורי: חברה מסוימת עושה את זה באופן גורף וחברות נקנסות.

אבישי דרורי: אנחנו לא עוברים לסדר היום.

אבישי דרורי: חשוב לדעת את זה.

אורי מקלב: גם נהגים?

אבישי דרורי: החברה.

אורי מקלב: מה עם התלונות על נהג?

אבישי דרורי: הזכרתי ואמרתי שיש כמה צירים, נפתח תיק חקירה והנהג מקבל תלונה.

אבישי דרורי: מתוקף תפקידי אני עורך לפחות פעמיים בשנה כנסים מקצועיים, כנסים מקצועיים בנושאי תודעת השירות, פניות ציבור ועוד.

אבישי דרורי: בכל סוף שנה אנחנו לוקחים את חברות התחבורה הציבורית ואנחנו מנתחים - - -

אורי מקלב: תוכל לשקף מה קורה לדעתך במודיעין עילית?

אבישי דרורי: אני רוצה לסכם את דבריי.

אבישי דרורי: בסופו של דבר על פי התלונות שמגיעות אלי ניכר שיפור, אני קורא כל תלונה ותלונה.

אבישי דרורי: רואים תהליך של שיפור מחציון 2009 לחציון 2010.

אבישי דרורי: יש תהליך ויש מגמה של שיפור.

אבישי דרורי: הזכרתי את התנהגות הנהגים, אי עמידה בלוחות זמנים, ושל הגיע אלי אפילו תלונה אחת על דילוג על תחנות.

אורי מקלב: מה עם 2009?

אבישי דרורי: יש, והמספר יורד.

אבישי דרורי: היו"ר אורי מקלב אתה לא רואה שיש דילוג על תחנות או נסיעות שלא התבצעו?

אבישי דרורי: אני לא רואה.

אורי מקלב: אני מאוד שמח.

אורי מקלב: יכול להיות שהתלונות למשרד התחבורה פחותות.

אבישי דרורי: זה בקורלציה למה שהחברים אמרו כאן, הם אמרו שבסך הכל יש שיפור.

אורי מקלב: הם אמרו גם דברים אחרים.

אורי מקלב: אתם מתלוננים למשרד התחבורה?

2558: אני התלוננתי למשרד התחבורה.

2558: אני לא ידעתי שיש אדם מיוחד כמו אבישי דרורי.

2558: שלחתי מכתב לשר התחבורה עם העתק לחברת סופרבוס.

אורי מקלב: מר יצחק פרץ הגיש תלונה בשנת 2010.

אבישי דרורי: נקודתית אני יכול לבדוק את זה.

2558: אחר כך קיבלתי תשובה ממר אבישי דרורי, ואז ידעתי שהוא מטפל בזה.

2558: ראוי לציין שלאר

2558: בעת התלונות שהגשתי קיבלתי ממשרד התחבורה תשובה, ולא רק זאת אני גם קיבלתי תשובת המשך שהם יטפלו בזה.

אורי מקלב: על מה הייתה התלונה?

2558: שהאוטובוסים לא הגיעו בזמן.

אורי מקלב: איפה הקורלציה?

אורי מקלב: אתה בעצמך לא יודע מזה.

אורי מקלב: אתה בעצמך עניתי תשובה ואמרת שלא הגיעה תלונה בשנת 2010 על כך.

2558: על התלונה מאפריל קיבלתי תשובה שהם מטפלים בזה ואתמול קיבלתי מכתב שהם רוצים להזמין אותי לעדות כדי לחקור את התלונה.

אורי מקלב: שבמשרד התחבורה יבדקו את ה- ISO.

2558: אני רוצה לקבל תשובה איך משרד התחבורה מתמודד עם העניין של תחזוקת האוטובוסים.

2558: איך הוא מפקח ומה הוא עושה.

אורי מקלב: האם יש פיקוח ובקרה על המצב המכאני של הרכבים?

אבישי דרורי: התשובה היא כן.

אורי מקלב: אני מבין שיש תקן לגבי שנת מודל האוטובוס.

אורי מקלב: כנראה זה תנאי יסוד בתחבורה הציבורית.

שלמה רוזנשטיין: יש גיל מסוים של אוטובוסים שהוא בתקן תחבורה וברור שהבקרה והפיקוח של משרד התחבורה.

שלמה רוזנשטיין: התקן מדבר גם על תחזוקת האוטובוסים, גם על מיזוג האוויר באוטובוסים וכל תקינות מערכות האוטובוס וגם על התקינות שלו בכלל.

אורי מקלב: זה לכל אוטובוס או שזה מדגמי?

שלמה רוזנשטיין: זה מדגמי, זה באמצעות חברת הבקרה שמשרד התחבורה מעסיק, במודיעין עילית עשינו בשנים האחרונות בקרה מפעם לפעם והדוחות נשלחו.

שלמה רוזנשטיין: אני רוצה לומר שהדוחות האלה משמשים לניקוד החברה ועל פי זה היא נבחנת כשהיא מגישה הצעות למכרזים נוספים.

אורי מקלב: אתם לא יודעים על אוטובוסים שלא עומדים בתקנים?

שלמה רוזנשטיין: אנחנו יודעים, ברור שבחברת סופרבוס יש כאלה, בגלל שהיא קולטת באשכול.

אורי מקלב: אין אוטובוסים שעליהם אתם יודעים?

שלמה רוזנשטיין: אין אוטובוסים שלא עומדים בתקנים ושאנחנו יודעים.

שלמה רוזנשטיין: ברור שבחברת סופרבוס בגלל מרווח השנים הגובה שהחברה קולטת באשכול הזה.

שלמה רוזנשטיין: הכוונה של משרד התחבורה לבצע הערכה נוספת עד לכניסת הזוכה החדש.

שלמה רוזנשטיין: אני אתייחס גם לנושא המכרז החדש.

שלמה רוזנשטיין: בתקופת הזמן של הארכת הזיכיון של החברה משרד התחבורה לוקח בהחלט בחשבון בדיונים שהוא מקיים מול חברת סופרבוס בעניינים האלה גם את נושא חידוש הצי.

שלמה רוזנשטיין: בוודאי יש כלי רכב מתוך צי הרכבים של חברת סופרבוס שצריכים להתעדכן כדי לעמוד בתקנים שמשרד התחבורה מציב בנושא הזה.

אורי מקלב: אני ארצה להעיר על דבריך אלה, אבל נשמע את אתי חכמוב ואחר כך נמשיך.

שלמה רוזנשטיין: אני רוצה להתייחס למכרז.

אורי מקלב: זה חשוב מאוד.

אורי מקלב: חלק מהתועלת של הוועדה הזאת, זו ההערכות למכרז החדש.

שלמה רוזנשטיין: על המכרז החדש שנקרא "מכרז חשמונאים", עובדים קרוב לשנה צוות תכנון מורחב שמשרד התחבורה מעסיק.

שלמה רוזנשטיין: בחודשים החודשים התקיימו מספר ישיבות עם פרנסי העיר, וועדת התחבורה, מחזיק התיק ואנשים שמייצגים את הרשות המקומית ואת הוועדה הציבורית בעיר הזאת.

שלמה רוזנשטיין: בשבוע שעבר, ביום רביעי, הוצגה במשרד התחבורה סקיצה נוספת של המכרז ושל הצרכים שעומדים להיות מוטבעים בו.

שלמה רוזנשטיין: אין ספק שהאתגר הגדול והמשמעותי ביותר מבחינת משרד התחבורה בנקודת הזמן הנוכחית זה להציג מכרז שנותן מענה על הצרכים של העיר הזאת עם ההיבטים והמאפיינים הייחודיים של המגזר החרדי.

שלמה רוזנשטיין: לצורך הבנת הנושא איתו אנחנו מתמודדים, אני אומר שבמשרד התחבורה חילקנו את השנה לימים רגילים ולימים מיוחדים במגזר החרדי.

שלמה רוזנשטיין: יש מסמך שעומד בפני המתכננים ובפני כותבי המכרזים.

שלמה רוזנשטיין: למדנו שיש במגזר החרדי 165 ימים מיוחדים מתוך 365 ימים בשנה.

שלמה רוזנשטיין: זאת אומרת שההיבטים של הימים המיוחדים כמו מוצאי שבת, סופי שבוע וכו'.

אורי מקלב: לכל הארץ?

שלמה רוזנשטיין: לא.

שלמה רוזנשטיין: זה מסמך ייחודי שמוסיפים.

אורי מקלב: לוקחים בחשבון את ההפגנות, ראש חודש, הילולות, הלוויות, חתונות.

אורי מקלב: אני מבין שזה משפיע על חברת סופרבוס גם במודיעין וגם בבני ברק, איך היא יכולה לתת שירות טוב כשבירושלים האוטובוס תקוע בהפגנה.

אורי מקלב: אין ספק.

שלמה רוזנשטיין: כדי להבהיר, המגזר החרדי על פי הבדיקות שלנו גם ספציפית בנוגע למכרז חשמונאים, תגבור בתוספת לימי שישי ומוצאי שבת היא 300%.

שלמה רוזנשטיין: זאת אומרת שחברה שמפעילה צי של 70, 80 כלי רכב ביום שישי היא צריכה להצטייד בעוד 140 כלי רכב.

אורי מקלב: כמו שחברת אגד יודעת בירושלים בשעות הבוקר צריכה את כל האוטובוסים ואחר כך יותר מכפול עומדים ריק.

אורי מקלב: אני רואה בשכונה שלנו רמות, יש עשרות אוטובוסים שלא יוצאים מהשכונה בכלל.

אורי מקלב: כל מה הנסיעות אלו חברות פרטיות.

אורי מקלב: הנסיעות של האוטובוסים הם בשעות הבוקר ואחר הצהריים כשהם מסיעים את הילדים.

אורי מקלב: התושבים צריכים לריב איתם איפה הם חונים.

אורי מקלב: מי שרוצה לקבל אינדיקציה יבוא לצומת רחובות שמגר-גולדה כביש מלון תמיר ויראה כמה אוטובוסים חונים שם לאורך כל היום.

אורי מקלב: נראה שהם לא נוסעים.

אורי מקלב: הם נוסעים שעה בבוקר, שעה בצהריים, ובערב האוטובוס עומד כל הזמן.

אורי מקלב: הוא יודע שהוא צריך לתת מענה לשעות השיא.

אורי מקלב: אם אתה אומר לנו שיש בשורה לקראת מכרז חשמונאים, זו אמירה חשובה.

שלמה רוזנשטיין: אני מקווה שתוך מספר חודשים נפרסם את המכרז הזה.

שלמה רוזנשטיין: המכרז הזה יכלול שיפור משמעותי ביותר, בלי נדר בעזרת ה', גם בקווים העירוניים וגם בקווים הפנימיים.

אורי מקלב: אתה צריך לעשות את זה גם בהסברים.

אורי מקלב: לא פעם אני עומד מול התושבים, ושלא תחשבו שאני עומד רק מול החברות, מגיע אלי מתלונן, ניקח את רמות, הוא אומר שצריך לעשות קו אוטובוס מרמות לשכונה מסוימת בירושלים, הוא אומר שהוא משתמש בציר הזה ויש משפחות רבות כמוהו שנוסעות מדי מוצאי שבת.

אורי מקלב: אני מסביר לו שקו תחבורה לא עובד רק במוצאי שבת, ומסביר מה המשמעות לקו תחבורה ספציפי.

אורי מקלב: קו צריך להיות פעיל בכל ימות השבוע, הוא צריך לעבור בעיר לפחות פעם בשעה, תקנו אותי אם אני טועה, אני מסביר לו במה מדובר כדי שהחברה תעמיד את הקו.

אורי מקלב: יש גם שעות מתות.

אורי מקלב: שלא תחשבו שאני לא עומד גם בצד הזה, אני מבין גם את החברות.

אורי מקלב: אי אפשר להעמיד קו תחבורה ציבורית לכל אזרח.

אורי מקלב: אבל מצד שני צריך לזכור את הבעיה של האנשים שאין להם רכב.

אורי מקלב: אני מבקש לסכם ולעבור להמשך.

אורי מקלב: אני אקרא מכתב אחר, שהגיע למערכת עיתון עם העתק אלי.

אורי מקלב: "...

אורי מקלב: חברת סופרבוס חד צדדית.

אורי מקלב: נוכחנו לדעת שבחרת סופרבוס מקפידים על ההוראה החדשה בעניין טיפול בעגלות ילדים בשעות מסוימות, אם לא כן משלמים מחיר מלא על העגלה.

אורי מקלב: זכותה של החברה לדרוש מה שמקובל.

אורי מקלב: אבל נשאלת השאלה מדוע כשמדובר בתועלת ציבור הנוסעים" זה מה שנאמר כל חד הצדדיות "החברה מתחמקת ומתנערת מחובתה.

אורי מקלב: למשל, דבר פשוט, נוסעים באוטובוסים הבין עירוניים מבני ברק לירושלים במשך שעה בשעות היום החמות, באוטובוסים הישנים מיזוג אין.

אורי מקלב: יורדים מהאוטובוס מזיעים, כועסים.

אורי מקלב: הרי אנחנו נמצאים בפתחו של הקיץ ואנשים יושבים באוטובוס ומנפנפים בכל דף מצוי כדי להתאוורר.

אורי מקלב: מדוע?

אורי מקלב: מתלוננים בחברה הרי זה לתת לחתול לשמור על השמנת.

אורי מקלב: עד מתי יחגוג הזלזול בתושבים.

אורי מקלב: קצנו.

אורי מקלב: למי לפנות?

אורי מקלב: האם ניתן לפרסם סוף סוף מספר טלפון לתלונות" מכתב אותנטי.

אורי מקלב: אני מחבר את הדברים למכתב שקיבלתי ממנהלת הוועדה להגיש הצעה למשרד התחבורה לפרסם את מספר הפקס של אבישי דרורי בתחנות במודיעין עילית, מספר הטלפון של "סופרבוס".

אורי מקלב: היא אומרת לפרסם כדי שיהיה ניתן להתלונן.

אורי מקלב: אנשים לא רוצים להתלונן סתם.

אורי מקלב: התלונות הן כדי לייעל את השירות.

הלל ליטוב: באתר של משרד התחבורה כתוב במפורש, לא להתלונן למשרד התחבורה לפני שפונים וגומרים לדבר עם החברה.

הלל ליטוב: כך כתוב במפורש באתר משרד התחבורה.

אורי מקלב: אבישי דרורי, אומר הלל ליטוב, שבאתר שלכם מופיע שיש להתלונן קודם לחברה ורק אחר כך למשרד התחבורה.

אבישי דרורי: אני לא זוכר את האתר, יש באפשרותך להתלונן.

אבישי דרורי: אני לא סדרן העבודה של "סופרבוס".

אורי מקלב: אני מקבל את מה שנאמר בהערות הביניים, אני אומר שיש לשלוח העתק למשרד התחבורה.

אורי מקלב: שהאדם וגם החברה ידעו שיש מישהו מלמעלה.

אורי מקלב: לשלוח העתק.

הלל ליטוב: אני רוצה להפנות אתכם לאתר שלכם, "כיצד מגישים תלונה אם קיבלת שירות לקוי מהנהג" וכדומה וכדומה "...

הלל ליטוב: רצוי לפנות קודם כל לחברה המפעילה את הקווים באזורכם.

הלל ליטוב: במקרה שלא קיבלתם ממנה מענה מספק ניתן לפנות.

הלל ליטוב: .."

אבישי דרורי: אם האוטובוס לא הגיע ותתקשר אלי מה אני יכול לעשות באותו רגע?

הלל ליטוב: אמרת שאתה רוצה לקבל דיווח שהאוטובוס לא הגיע.

אבישי דרורי: אני לא אמרתי כזה משפט.

אבישי דרורי: אם לא הגיע אוטובוס, שילך אותו אזרח הביתה ויכתוב מכתב.

אתי חכמוב: אנחנו נפרסם בעיתון המקומי את מספרי הטלפון ואת כל מה שצריך כדי שלתושבים יהיה מענה.

אורי מקלב: האם המכרז החשמונאים יכלול גם את אלעד?

אורי מקלב: אז אני חושש כשאתה לא מאזן את זה מבחינת האוטובוסים.

אורי מקלב: היית לוקח במכרז הזה למשל את מודיעין, מה שמאזן את מודיעין זה שמודיעין יש את הבקרים אבל יש גם את מוצאי שבת.

אורי מקלב: אני חושב שהמשקל אחר.

שלמה רוזנשטיין: ההחלטה כרגע היא לא החלטה סופית אם כי נטיית הנהלת האגף לא להכליל את אלעד לתוך מכרז חשמונאים.

שלמה רוזנשטיין: לתשומת לבכם, מכרז החשמונאים הוא אחד המכרזים הגדולים ביותר שמשרד התחבורה מפרסם עד כה.

שלמה רוזנשטיין: האיזון שאנחנו רואים לנכון בתוך מה שאנחנו קוראים המגזר החרדי, זה לתת משקל בערך של שליש חרדי ביחס של שני שליש ציבור כללי מאחר שהצרכים של סופי שבוע ושל ימים מיוחדים של המגזר החרדי יאפשר להשתמש במצבת האוטובוסים בצורה יותר חכמה מאשר לעשות מכרז שכולו התייחסות למגזר החרדי.

שלמה רוזנשטיין: אם כי ליבנו, ואנחנו צריכים לקחת בחשבון את תושבי אלעד.

שלמה רוזנשטיין: החברה שמכינה את המכרז עבדה גם באלעד, בדקה את אלעד, ישבנו באלעד וגם אני אישית ישבתי, ישבנו ודיברו עם אנשים כדי שאם הנהלת האגף תחליט להכליל את אלעד במכרז יהיה לנו את החומר גם על העיר הזאת.

שלמה רוזנשטיין: אנחנו פוחדים שאם לא נכליל את אלעד המועד שלה יגיע.

אורי מקלב: אתה עם שני כובעים, אולי יותר, את הכובעים הסמויים אני לא מכיר, אתה גם מנהל בית ספר ואיש חינוך, איש אשכולות ממש.

אורי מקלב: אתה יודע שמוסדות חינוך רבים בחרו לפתוח את שעת תחילת הלימודים באיחור של חצי שעה ואולי יותר רק בגלל התחבורה הציבורית.

אורי מקלב: בגלל שחברות ההסעה אמרו שהן צריכות איזונים.

אורי מקלב: יש בתי ספר בירושלים וגם התיכוניים שמתחילים את הלימודים בשעה 08:30 וגם ב- 09:45.

אורי מקלב: זה גם סוג של ללכת לקראת לפתרון.

אורי מקלב: יש גמישות ואנחנו עושים הכל כדי שהתחבורה הציבורית תוכל לשרת את האזרחים.

אורי מקלב: אלי בליליוס.

אורי מקלב: בבקשה.

אלי בליליוס: תודה לכולם.

אלי בליליוס: אני מודה על ההזדמנות השנייה שניתנה לי בוועדה לפניות הציבור, אני מודה גם לכל מי שהגיע.

אלי בליליוס: אני מתנצל מראש שאני היחידי שהגיע מחברת סופרבוס.

אלי בליליוס: לישיבה שהייתה אמורה להיות לפני שבוע הגיעו גם עם מנהל הסניף, מנהל הטיפול וגם מנהל הכספים.

אלי בליליוס: לצערי הם לא יכלו להגיע היום והגעתי אני.

אלי בליליוס: אני הקמתי את החברה ומכיר אותה מהיום הראשון.

אלי בליליוס: אני רוצה למסור נתונים שאני מבקש שיהיו לכם בראש.

אלי בליליוס: כשחברת סופרבוס התחילה בשנת 2002 היו לה בסך הכל 70 אוטובוסים, עם כ- 100 עובדים.

אלי בליליוס: ב"ספורבוס" יש היום 450 עובדים עם צי של יותר מ- 250 אוטובוסים.

אלי בליליוס: אנחנו עובדים בשלושה אשכולות, אשכול מתתיהו הוא מודיעין עילית, אשכול רמלה לוד ואשכול שלישי בפרוזדור ירושלים.

אלי בליליוס: בבית שמש התחלנו לפעול לפני כשנה וחצי.

אלי בליליוס: המטרה שלנו היא להמשיך ולהתחזק בענף הזה ולהשקיע הרבה יותר.

אלי בליליוס: כמו שנאמר במודיעין עצמה התחילו עם 17 , 16 אוטובוסים.

אלי בליליוס: אחד מהם היה אוטובוס עירוני שהיו בו עשרה מקומות ישיבה, כלומר אוטובוס קטן.

אלי בליליוס: לא היה שירות עירוני בכלל.

אלי בליליוס: ברבות השנים, השירות הלך והתפתח.

2558: היה שירות עירוני, אבל האוטובוסים הבין עירוניים אספו גם בתוך העיר.

אלי בליליוס: אנחנו יחד עם משרד התחבורה, באמת אפשר לציין את המעורבות החזקה והאינטנסיבית שלו במגזר החרדי בכלל ובמודיעין עילית בפרט, גם בזכותם של שלמה רוזנשטיין ושל דרור גנון - - -

אורי מקלב: כדי לקבל מושג, מה מספר המשתמשים במגזר החרדי בתחבורה הציבורית היום בארץ?

אורי מקלב: יש נתון כזה?

אבישי דרורי: אין נתון כזה ומדובר על כ- 20%.

אורי מקלב: כשמר אלי בליליוס אומר שיש לו אשכול מתתיהו ברזומה שלו, מדובר על עם 50,000 תושבים, אבל אם הוא ירצה להציג את הנתון לגורם חיצוני בחוץ לארץ למשל, הוא יכול להגיד שזה כמו 200,000 ביחס למשתמשים בתחבורה הציבורית.

אורי מקלב: את אותו מספר האוטובוסים היית צריך לו הייתה לך עיר לא חרדית בסדר גודל של 150,000.

שלמה רוזנשטיין: אנחנו רואים במכרז חשמונאים ובאחרים באילו מספרים מדובר.

אלי בליליוס: יש צי של 54 אוטובוסים.

אלי בליליוס: בנוסף יש 10 אוטובוסים ברזרבה, כלומר יש 20% רזרבה שזה אחוז מאוד מאוד גדול ביחס לנהוג בענף על לא יותר מ- 10%.

אלי בליליוס: הצי הזה עושה היום 600 נסיעות ביום, מתוכן כ- 400 נסיעות בין עירוניות ירושלים בני ברק, וכ- 200 נסיעות עירוניות.

אלי בליליוס: מספר גדול יחסית לצי, זאת אומרת שהוא צי שעובד משעה 06:00 בבוקר עד לשעה 01:00 או 02:00 למחרת.

אלי בליליוס: רוב האוטובוסים עובדים עד לשעה 01:00 בלילה.

אלי בליליוס: זאת אומרת שלהבדיל מעיר אחרת חילונית ש- 70% או 80% מהצי מפסיק לעבוד מוקדם ויש לאוטובוס זמן לנוח.

אלי בליליוס: אומנם זה אוטובוס ונראה שהוא לא צריך לנוח.

אלי בליליוס: אוטובוס שנח מתנהג טוב יותר ומחזיק יותר שנים.

אלי בליליוס: מבחינת גיל האוטובוס הממוצע אינו גבוה, גיל של 4.5 או 5 שנים, אבל יש 20 או 25 אוטובוסים בני 25 שנים שהתחילו מהיום הראשון, שאיתם אין מה לעשות צריך להחליף.

אלי בליליוס: הבשורה שאני מבקש להעביר כאן, אני לא אומר שהתחזוקה כן טובה או לא טובה, ברור שיש חלק מהצי שצריך להחליף ואני מאוד מקווה שתוך שלושה ארבעה חודשים אנחנו נוכל להחליף כ - 15 אוטובוסים בין עירוניים לחדשים.

אלי בליליוס: זה עניין שעובדים עליו בימים אלה יחד עם משרד התחבורה, אני מקווה שבעניין הזה תהייה בשורה.

אורי מקלב: בצי הכללי שלכם או רק בבין עירוני?

אלי בליליוס: רק במודיעין עילית.

אורי מקלב: הוועדה תוכל להכריז שתוך שנה כל האוטובוסים יהיו לא יותר מגיל 4.5 שנים, כלומר כל האוטובוסים.

אלי בליליוס: אני מקווה, ולא הייתי יוצא עם הצהרות כאלה אבל אני רוצה לומר שחלק מהאוטובוסים הישנים יוחלפו בקרוב.

אורי מקלב: אני אומר לך את זה בשקיפות מלאה, יש לי מזכירה שעובדת איתי יותר מעשרים שנה, היא תושבת מודיעין עילית, לא אומר שגם אני סובל מהתחבורה הציבורית, אני אקח בחשבון שלא תמיד האיחורים בעטיים של התחבורה הציבורית.

אורי מקלב: אבל היא אומרת, ורק הבוקר היא אמרה לי "דע לך שאנחנו מזהים את האוטובוסים, אלה שנתקעים אנחנו מכירים אותם, מכירים גם את הנהג שנוסע מהר".

אורי מקלב: אמרתי לה שבטח אין להם תלונה על מהירות הנסיעה, כשאני רואה אותם בכבישים אני אומר לכם חבל על הזמן.

אורי מקלב: היא אומרת שיש כאלה ויש כאלה.

אורי מקלב: אבל כמו שמזהים את האוטובוס צריך להתפלל תפילת הדרך.

אלי בליליוס: לגבי האוטובוסים הבין עירוניים - היו לנו עד לפני כשנה 12 אוטובוסים ישנים, אני יכול להגיד לכם שהיום כל האוטובוסים הם חדשים לגמרי.

אלי בליליוס: יש 3 אוטובוסים שנכנסו לפני כחודש, ואנחנו כבר רואים את השיפור.

אלי בליליוס: זה שיפור אדיר גם לנו כחברה, גם לנהגים ובמיוחד לנוסעים.

אורי מקלב: הישנים עוברים לרזרבה?

אלי בליליוס: את רוב הישנים אנחנו מורידים, אם יש אוטובוס שיכול להישאר ברזרבה הוא נשאר ברזרבה.

אלי בליליוס: לגבי סופי שבוע וימים מיוחדים, - אנחנו צריכים לתגבר את ה- 50 האוטובוסים לתגבר ב- 100 אוטובוסים נוספים.

אלי בליליוס: זאת אומרת פי שלוש, כמו שאמר שלמה רוזנשטיין ב- 300%.

אלי בליליוס: זה אותו כלי שעושה כמה נסיעות.

אלי בליליוס: כעת קיץ וכניסת השבת היא בסביבות השעה 18:30, אנחנו את הנסיעה האחרונה מוצאים בשעה 16:00 או 16:30 כי האוכלוסייה החרדית התרגלה שהם יוצאים ברגע האחרון.

אלי בליליוס: זה לא משהו שאני רוצה לשנות וזה משהו טבוע מימים ימימה.

אלי בליליוס: בשעה 15:30 העיר היא עיר רפאים.

אורי מקלב: בכל דבר זה ברגע האחרון, חלק גדול מכניס את שבת ברגע האחרון גם אם השבת נכנסת בשעה 16:00 וגם אם היא נכנסת בשעה 19:00.

אורי מקלב: הריצה היא סביב הדבר הזה והאנשים עושים דברים נוספים, זה יום של סידורים, יש הכנות מסביב להוצאת המשפחה עם ילדים.

אלי בליליוס: אני מבקש לומר בהערת סוגריים עם כל הצניעות, דיברו כאן על הפרטה, דיברו כאן על "אגד".

אלי בליליוס: אני לא בא לומר ש"סופרבוס" יותר טובה או פחות טובה, אני אומר שחברת סופרבוס הייתה החברה הראשונה שהתחילה עם המגזר החרדי זה הציף את כל הנושא.

אלי בליליוס: לדעתי קודם לאוכלוסייה החרדית לא היה משוב, כלומר לא הייתה להם במה ולא משוב.

אלי בליליוס: ברגע שבאה חברה חדשה והפעילה רק את המגזר החרדי, התעמקה בבעיות של המגזר החרדי הנושא הוצף.

אלי בליליוס: בנוגע לאותם 165 ימים מיוחדים.

אלי בליליוס: אני זוכר את הימים שבאתי והצפתי את זה במשרד התחבורה והם לא ידעו על מה אני מדבר בכלל.

אלי בליליוס: היום הם יודעים הרבה יותר טוב והרבה יותר טוב ממני כי יש להם יועצים.

אלי בליליוס: אנחנו הצפנו את הנושא ואני חושב שבעקבותינו יש שיפור אדיר בכל נושא התחבורה הציבורית למגזר החרדי.

אלי בליליוס: אם זה חברת עילית, חברת אגד, חברת אגד תחבורה ואם זה חברות אחרות.

אלי בליליוס: יש היום הענות של חברות והן מבינות שהאוכלוסייה החרדית היא המגזר שמשתמש הכי הרבה בתחבורה ציבורית.

אלי בליליוס: על זה צריך להסיר את הכובע, אני אומר את זה בלי חכמות.

אלי בליליוס: מספר הפתרונות והתגבורים שאנחנו נותנים באשכולות החילוניים מוכיחים את עצמם באשכולות החרדים.

אורי מקלב: אתם מרוצים מהדילוגים?

אורי מקלב: אתה מודע שיש דילוגים גם על לוחות הזמנים?

אורי מקלב: אני רואה את זה כחלק מהבעיה.

אלי בליליוס: אנחנו מסיעים כ- 18,000 נוסעים ביום מתוך עיר של 60,000 זה מספר אדיר.

אלי בליליוס: אם נחלק את ה- 18,000 לפי ממוצע של 30 איש באוטובוס אנחנו מגיעים ל- 600 נסיעות.

אלי בליליוס: להערכתנו אין נסיעות שהן בעמידה, היה ויש נסיעות קבועות בעמידה אנחנו מוספים נסיעות.

אורי מקלב: אתה מתייחס לעירוניות וגם לבין עירוניות.

אורי מקלב: אם זיהיתי נכון הבעיה היא בעיקר בקווים הבין עירוניים?

אלי בליליוס: אני אתייחס לזה.

אלי בליליוס: לפני שישה חודשים הוספנו לקווים הבין עירוניים 50 נסיעות ביום, זו תופסת שלמעלה מ- 15%, זו תוספת ענקית.

אלי בליליוס: בעקבותיה אני לא חושב שיש נוסעים שנוסעים בעמידה.

אלי בליליוס: אם יש כאלה אנחנו אחת לשנה מוספים נסיעות כי הכוונה שלנו שבמודיעין עילית לא יהיו נוסעים בעמידה.

אלי בליליוס: לא בגלל שאנחנו לא רוצים שיסבלו אלא מפני שלפי התפיסה שלנו אם יש אוטובוס שנוסעים בו בעמידה ואתה מוסיף אוטובוס נוזף אתה מרוויח נוסעים שלא רוצים לנסוע בעמידה ומעדיפים לנסוע עם הרכב פרטי, הסעות במוניות ובדרכים אחרות.

אלי בליליוס: האסטרטגיה היא שלא ייסעו בעמידה ובטח לא בקווים בין עירוניים.

אלי בליליוס: לעניין התלונות – אתחיל עם התלונה בנוגע לתחנה באזור התעשייה.

אלי בליליוס: זו נקודה שאעלה אותה ואני לא יודע מה אומרים עליה במודיעין עילית.

אלי בליליוס: אני אבדוק את זה כי יכול להיות שאתה בעד ואחרים נגד.

אלי בליליוס: זה עניין שהעירייה צריכה לתמוך בו כי באזור התעשייה יש סופרמרקט ושירותים נוספים.

אלי בליליוס: אם ירצו לנו אין שום בעיה להוסיף.

אלי בליליוס: אנחנו אדישים בעניין הזה.

אורי מקלב: את זה צריך לבדוק.

אורי מקלב: מהניסיון שלי ולא מהמקום הזה, לעיתים לא רוצים שתהיינה תחנות עלייה באזורים מסוימים.

אתי חכמוב: זאת הייתה הסיבה שהייתה בשילת.

שלמה רוזנשטיין: וזה הסתדר?

אתי חכמוב: יש בעיה עם זה.

שלמה רוזנשטיין: היו בעיות עם שוהים בלתי חוקיים ואנשים פחדו לנסוע באוטובוס והיה צריך לבדוק או לא לבדוק את האנשים.

שלמה רוזנשטיין: צריך להיות בקשר ולבדוק.

אתי חכמוב: למשל יש אברכים שלא יעלו בשילת כי עולות נשים לא צנועות ואם זה אוטובוס חרדי הם ביקשו, אם זה חוקי או לא חוקי אני בכלל לא נכנסת לזה, אבל יש לכאן ולכאן.

שלומית אבינח: אתם צריכים לפנות למשרד התחבורה באופן רשמי ואז תקבלו תשובה עניינית.

הלל ליטוב: הבעיה שלציבור אין כתובת, אני לא מתכוון מבחינת סופרבוס" אלא מבחינת העירייה.

שלמה רוזנשטיין: יש במודיעין עילית וועדת תחבורה, אתה צריך לפנות אליהם ולהעביר בקשה.

הלל ליטוב: וועדת התחבורה לא נבחרה על ידי אף אחד, הם אנשים טובים.

שלמה רוזנשטיין: אלו נבחרי ציבור.

שלמה רוזנשטיין: גדעון הכהן מחזיק תיק התחבורה.

אתי חכמוב: מדברים על וועדת תחבורה עירונית שנמצאת במקום וכשיש תלונה לתושב הוא ניגש לוועדת התחבורה ומתלונן בפניה.

הלל ליטוב: אין דבר כזה, זה לא מפורסם.

שלמה רוזנשטיין: גדעון הכהן החליט להקים לעצמו וועדה מייעצת לצורך העניין, זו זכותו המלאה.

הלל ליטוב: וועדת התחבורה במודיעין עילית זו וועדה שהוקמה על ידי קבוצת אנשים, באמת אנשים טובים, כשהתחילו עם "סופרבוס" היו צריכים אנשים לבחון את הצרכים המיוחדים.

שלמה רוזנשטיין: הרשות המקומית מכירה בהם כוועדה מייעצת בנושא התחבורה.

שלמה רוזנשטיין: זכותה של כל רשות, גם אני חבר מועצת עיר בירושלים, זכותה של כל וועדה בין אם היא סטטוטורית או עירונית להקים לעצמה וועדת משנה או וועדה מייעצת.

שלמה רוזנשטיין: הכתובת שלך היא גדעון הכהן.

הלל ליטוב: גדעון הכהן צריך לפרסם את מספר הטלפון שלו לפניות הציבור.

אורי מקלב: שלמה רוזנשטיין יש אפשרות לקיים פגישה עם מר הלל ליטוב, אני חושב שהוא אוצר בלום, הוא מסוג האנשים שלוקחים נושא כפרויקט.

אורי מקלב: אני מאוד ער וקשוב לפניות של תושבים בנושא התחבורה וגם להצעות שלהם לפתרונות.

אורי מקלב: אלו אנשים שלא למדו את המקצוע ואין להם שום תורה אקדמית אבל עם תבונה וניסיון מהשטח.

אתי חכמוב: אני אקצין ואומר, ואני לוקחת את זה ממשהו אחר, כשמדברים על תאונות דרכים ועל מוות אומרים "האחוז ירד והשנה יש 100 לעומת 300 מהשנה שעברה" אבל צריך להבין שכל משפחה ומשפחה שנפגעת היא עולם ומלאו והכאב עצום.

אתי חכמוב: אותו הדבר כאן.

אתי חכמוב: כישבנו ודיברנו על נושאים שקשורים לתחבורה ציבורית אמרו האחוזים ירדו.

אתי חכמוב: כאן אני פונה לאלי בליליוס, ברגע שאתם תשימו לב שמאחורי כל תלונה עומד אדם שהוא עולם ומלאו, יכול להיות שאותו אדם פוטר מהעבודה באותו בוקר בגלל שהוא איחר.

אתי חכמוב: זה קרה לנו עם אישה.

אורי מקלב: אבישי דרורי, היא אומרת דברים ברורים.

אורי מקלב: עובד שמאחר באופן קבוע מסכן את מקום עבודתו.

אורי מקלב: אני חשבתי לפטר, ואני לא רוצה לפרט, בגלל הזמנים, היא אמרה לי שהיא מאחרת בגלל האוטובוסים, אמרתי שהשעה הזו אינה מתאימה לי כי אני לא יכול שהמשרד שלי יפתח רק בשעה הזאת.

אורי מקלב: יש מקרה שסופר לי על משפחה שעזבה את מודיעין עילית בגלל התחבורה הציבורית.

אורי מקלב: הוא עזב את מודיעין עילית בגלל התחבורה הציבורית.

אורי מקלב: זו הייתה פניה שהגיעה.

אורי מקלב: אני לא אומר שזה דווקא בגלל תפקוד החברה כי יכול להיות שהוא נתקע במחסום בלתי צפוי, הוא יכול להיתקע בפקק גם בתוך ירושלים.

אלי בליליוס: אני לא חושב שיש עוד עיר במדינת ישראל שמקבלת שירות שהוא כל כך אינטנסיבי, קו מכל רחוב במודיעין עילית לכל אחד מרחובות בני ברק וירושלים.

אלי בליליוס: כדי להבין את המבנה.

אלי בליליוס: העיר בנויה בארבע שכונות, לכל אחת מהן יש את הקו שלה שיוצא ממודיעין עילית, מהשכונה לירושלים ומהשכונה לבני ברק.

אלי בליליוס: אלו הקווים 210, 220,230 ו- 240.

אלי בליליוס: אותו דבר בהתאמה לירושלים.

אלי בליליוס: ההערה שדיברה על הויסות, זו הערה שלוקחת בחשבון את טובת הציבור.

אלי בליליוס: בידיעה שהמסלול בקריית ספר הוא ארוך, אם אתה גר בחפץ חיים 1, במקום שאתה תצטרך לעלות על האוטובוס ותצטרך לעשות את הסיבוב יש לך את התחנה האחרונה ולכן יש את הויסות של ה- 15 דקות.

אלי בליליוס: לנו זה לא משהו טוב, זה משהו שצריך להקפיד עליו ולהילחם עם הנהגים שימתינו, בוודאי ש עדיף שהאוטובוס יצא אחרי שהוא אוסף מהתחנה ולא להמתין.

אלי בליליוס: זה נעשה לטובת הציבור.

אלי בליליוס: אם רוב הציבור לא רוצה את זה אנחנו נוריד את זה.

שלמה רוזנשטיין: במכרז החדש יגמרו הטיעונים.

שלמה רוזנשטיין: יהיה מסוף.

אלי בליליוס: בקווים הישנים יותר כמו קריית ספר זה קיים, בשכונה הדרומית זה קיים, בנאות הפסגה לא קיים.

אלי בליליוס: זה שאריות "מאגד", זה נעשה לטובת הציבור.

אלי בליליוס: אם האוטובוס יצא אחרי 12 או 13 דקות יהיו כאלה שיפסידו אותו.

אלי בליליוס: להתחיל להטמיע את זה לאוכלוסייה זה תהליך של שנה שנתיים.

אלי בליליוס: אנשים התרגלו.

אלי בליליוס: למה לקלקל משהו טוב.

אלי בליליוס: אני אומר לך כמי שמכיר את מודיעין עילית לפחות כמוך, הסיבוב הזה לנהג נורמאלי לוקח 10 עד 12 דקות, כל ההבדל הוא לחכות 3 דקות.

הלל ליטוב: שיחכה בברפלד.

אלי בליליוס: לברפלד אי אפשר להגיע ברגל.

הלל ליטוב: יש את קו 4 שאנשים לוקחים כדי להשיג את האוטובוס הזה.

אלי בליליוס: זו רעה שהציבור לא יכול לעמוד בה, אני אומר שלא כדאי לשנות משהו טוב.

אורי מקלב: זה לא הנושא ואני לא רוצה להרחיב בו.

אורי מקלב: אומר הלל ליטוב שחלק מהקווים מווסתים וחלק לא.

אורי מקלב: אומר אלי בליליוס אם זו דרישת התושבים, לו זה לא נוח ועדיף שלא, אבל אם זו דרישת התושבים הוא יעשה את זה.

אורי מקלב: יש בזה גם חסרון.

אורי מקלב: אדם שהגיע שתיים שלוש דקות קודם רוצה שהאוטובוס יצא מהר ולא להמתין עוד דקות נוספות.

אלי בליליוס: אני אומר שהיום מספר הנסיעות והפריסה של הקווים הבין עירוניים במודיעין זה משהו שלא קיים בשום מקום.

אורי מקלב: אני חושב שוועדת התחבורה צריכה לשבת על זה.

אורי מקלב: התושבים צריכם להחליט.

אלי בליליוס: אפשר להעלות את זה לדיון.

אלי בליליוס: זו ההתייחסות לתלונות שלך.

אלי בליליוס: אתה מדבר על נסיעת הילדים בבוקר לבית הספר.

אלי בליליוס: אני רוצה לומר שהתוספות שאנחנו נותנים למוסדות הלימוד ולתלמוד תורה בקווים העירוניים הם בלתי רגילות.

אלי בליליוס: אתה אפילו לא מודע להן.

אלי בליליוס: אין בית ספר במודיעין עילית היום שפונה אלינו בתחילת שנת הלימודים ולא מקבל מענה.

הלל ליטוב: בית הספר של הבן שלי.

אלי בליליוס: אני לא יודע איזה בית ספר זה.

אלי בליליוס: אני מזמין אותך לפנות למנהל בית הספר - - -

הלל ליטוב: הוא אמר לי שהוא פנה לגדעון הכהן וישב איתו בישיבות.

אלי בליליוס: אני מציע לך לומר למנהל בית הספר לפנות אלינו.

אלי בליליוס: היום אנחנו מסיעים את כל תלמידי בתי הספר ותלמודי התורה באמצעות אוטובוסים שהם קווים עירוניים, קווי 50 למינהם.

אלי בליליוס: כמו של"אגד" יש 80 לנו יש 50.

אלי בליליוס: אנחנו משתדלים לספק את כל הצרכים.

אתי חכמוב: אלו לא הסעות פרטיות.

הלל ליטוב: בירושלים יש קווים של תלמודי התורה.

אלי בליליוס: לי יש 20 אוטובוסים בבוקר לתלמודי תורה.

אלי בליליוס: סוגיה נוספת שהוא עלה בנושא של כביש רמות שלא אוספים.

אורי מקלב: מזה כביש רמות?

אלי בליליוס: יש בעיה של עומסים שבאים לידי ביטוי בתחנות האחרונות של הקו.

אלי בליליוס: זה בולט יותר במוצאי שבת שהעומס גדול, לכן כשאתה אומר שחמישה אוטובוסים לא עצרו במשך 20 דקות, זה באמצע הדרך בין בני ברק למודיעין עילית.

אלי בליליוס: אם האוטובוסים מלאים ועם עשרה נוסעים בעמידה אסור להם לעצור.

אלי בליליוס: יותר מזה, אם האוטובוס עם חמישה ומגיעים לתחנה האחרונה בכביש רמות ויש שם 30 נוסעים, אני אומר לך שעדיף שהוא לא יעצור כי אם הוא יעצור יחסמו אותו ויגידו עד שלא בא האוטובוס הבא הוא לא עובר.

אלי בליליוס: מעבר לכך אנחנו מספקים את כל התגבורים באשר הם.

אלי בליליוס: במוצאי שבת אנחנו מחזיקים שישה מפקחים בשטח.

אלי בליליוס: הם מגיעים בשעה 21:30 ועובדים עד לשעה 24:00.

אלי בליליוס: במוצאי שבת אנחנו מסיעים מ- 22 יעדים במדינת ישראל, אין לזה אח ורע בשום עיר אחרת.

אלי בליליוס: אנחנו עושים נסיעות לנתיבות, לזכרון יעקב, לנתניה, לבית שמש, לאשדוד, לראשון לציון, לרחובות, ל- 14 שכונות בירושלים, שכונות צפון, לשכונת הר נוף, גבעת שאול, בית וגן, אין רחוב שאני לא מכיר, רכס רמות, גם לרכסים.

אלי בליליוס: לאחרונה קיבלנו הרבה פניות ואנחנו הולכים לעשות קו לרכסים, יש בו קצת בעייתיות כי הנהג לא יכול לחזור לביתו ביום שישי בזמן כי הוא לא יספיק לחזור ואנחנו נמצא פתרון עם איזו חברה אחרת צפונית, שתסיע את הקו וגם להיפך.

אורי מקלב: דע שיש היום התעוררות מאוד גדולה לצפון, אני מקבל היום פניות לקווים בחיפה, רכסים, כרמיאל, מירון, יש תנועה.

אורי מקלב: אני מעריך נכון שהצפון דורש הרבה תחבורה ציבורית.

אורי מקלב: לדעתי זה בעיקר של תושבים זוגות צעירים מכל מיני מקומות שהולכים לגור בצפון.

אלי בליליוס: אני רוצה להתייחס לתלונות שמר יצחק פרץ העלה בנוגע לתחזוקה.

אלי בליליוס: אני מאוד מעריך ומוקיר את הדברים שאמרת, אני אומר את זה בצורה הכי אמיתית.

אלי בליליוס: אתה אחד הנוסעים הוותיקים שלנו, אתה נמצא בעיר 16 שנה ו- 8 שנים איתנו.

אלי בליליוס: אני מכבד אותך.

אלי בליליוס: בעיות התחזוקה הן בעיות ידועות אבל הן לא בעיות שידועות מראש.

אלי בליליוס: לא נוציא אוטובוס לקו אם יש בו ליקוי.

אלי בליליוס: מעבר לכך, אין נסיעה אצלנו בתוך סדרי העבודה שאיננה משובצת מראש, ברגע שיש תקלה באמצע הנסיעה אנחנו חייבים לטפל בה באופן של הוצאת מחלץ.

אלי בליליוס: יש לנו שישה רכבי חילוץ בחברה, מגיע למקום מחלץ ולא על חשבון הנוסעים כי בדרך כלל הנהג מוריד את הנוסעים והם עוברים לאוטובוס הבא.

אלי בליליוס: ברור שהבעיות האלה במודיעין עילית הן יותר שכיחות, כמו שלפעמים אתה רואה בעליות לירושלים שאוטובוסים של חברות אחרות תקועים בצד הדרך.

אלי בליליוס: גם כאן ובמיוחד הצירים לירושלים הם קשים.

אלי בליליוס: האוטובוסים שעושים את ציר ירושלים עושים את הקו שש פעמים הלוך חזור ביום.

אלי בליליוס: כלומר בערך 600 קילומטר ביום.

קריאה: אמרת שיש אוטובוסים רזרביים, איפה הם נמצאים?

אלי בליליוס: במודיעין עילית, אם צריך בימים מיוחדים הם נמצאים בבני ברק ובירושלים.

שלומית אבינח: הם לא נמצאים כל הזמן.

אלי בליליוס: הרחבנו כעת את החניון במודיעין עילית, הרחבנו לחניון גדול מאוד של שישה דונם שניתן להעמיד בו 100 אוטובוסים.

אלי בליליוס: אני אחזור לעניין התחזוקה.

אלי בליליוס: אלו אינן בעיות שידועות מראש שהחברה לא מטפלת בהן, אלו בעיות שנובעות מהעומס הכבד שמוטל על האוטובוסים.

אלי בליליוס: כשיש גל חום מטורף של 40 מעלות האוטובוסים מתחממים.

אלי בליליוס: מה שנכון לעשות בעניין הזה זה לעבור ולהבטיח שאנחנו נחדש את הצי ואני מקווה שנעשה את זה בחודשים הקרובים.

אלי בליליוס: המטרה שלנו, למרות שהמכרז מאפשר לנו גיל ממוצע של 8 שנים, אנחנו עומדים בגיל ממוצע של 5 והמטרה היא להוריד את הגיל הממוצע ל- 3.

אלי בליליוס: זה אשכול קשה.

אלי בליליוס: זה אחד מאשכולות התחבורה הקשים ביותר.

אורי מקלב: סלח שאני בוטה.

אורי מקלב: אני מעריך מאוד את האמינות שאתה אומר ומשדר.

אורי מקלב: אבישי דרורי, אומר אלי בליליוס בעצמו שהאוטובוסים האלה נוסעים הרבה יותר גם אם הגיל לא גבוה הקילומטרז' שלו גבוה והם נוסעים הרבה יותר.

אורי מקלב: לכן גם החלפת האוטובוסים צריכה להיות באופן יחסי וצריך להדביק את הפער בין השנים למספר הקילומטרים שהאוטובוס עושה.

אורי מקלב: אתה אומר שאם למשל הגיל הממוצע המותר של האוטובוסים הוא שמונה שנים.

אלי בליליוס: הערה חשובה ביותר.

אלי בליליוס: הגיל הממוצע בשכונות החרדיות, צריך להיות אחר.

שלמה רוזנשטיין: אוטובוס שנוסע כל היום בעליות של ירושלים, אנחנו מדברים על 8 שנים כגיל תקני מבחינתנו.

אורי מקלב: אז תחליפו את האוטובוסים.

אורי מקלב: הסיבה היא בגלל שאתם לא מייבאים את "מרצדס"?

אורי מקלב: מי מייצג את החברה מבחינה משפטית?

אלי בליליוס: יש לנו הרבה עורכי דין.

אלי בליליוס: הבעיה של הגיל הממוצע של האוטובוסים וחידוש האוטובוסים היא בעיה ידועה והיא נובעת מהשיטה שמשרד התחבורה עושה בהפרדה בתחבורה הציבורית שאחת למספר שנים יוצא מכרז חדש.

אלי בליליוס: משרד התחבורה חשב הרבה מאוד זמן איך הוא פותר והגיע לאיזה פתרון.

אלי בליליוס: צריך להוריד את הכובע בפני משרד התחבורה.

אלי בליליוס: המטרה שאותם אוטובוסים שאתה קונה אתה לא תצטרך להחליף אותם והם יעברו למפעיל הבא.

אורי מקלב: אתה בעצם אומר שנניח שחברת סופרבוס לא תקנה אוטובוסים חדשים, מה יש לה לקנות אוטובוסים חדשים אם היא לא תזכה במכרז ותישאר תקועה איתם.

אורי מקלב: יפה.

אלי בליליוס: בנוגע לתלונה שלך בקשר לדילוגי אוטובוסים, זה רע ואני לא רוצה את זה, בטח כשאוטובוס לא יוצא בזמן, אנחנו נעשה את כל המאמצים שהתופעה הזאת לא תחזור על עצמה.

אלי בליליוס: זו ההנחיה שהסדרנים מקבלים לא לחבר אוטובוסים.

אלי בליליוס: בוודאי ובוודאי לא להוציא באמצע הזמן שזה הכי חמור כי אני נקנס פעמיים, אחת על כך שהאוטובוס יצא עשר דקות מאוחר זה לא צריך לקרות.

אלי בליליוס: בנוגע לנאות הפסגה אני חושב שבסך הכל אנחנו נותנים שירות מעל ומעבר לצפיות בתור שכונה חדשה, אתם לא חלמת שאיך שנכנסתם לגור 400 או 500 משפחות שיהיה לכם קו נפרד.

אלי בליליוס: נכון שהתדירות לא גבוהה, ונכון שהתדירות לא גובהה ואם אוטובוס אחד לא יוצא זה נזק ענק, אבל גם בנקודה הזאת נתנו הנחיה להקפיד שבנאות הפסגה לא יהיו פספוסים כי אם שם יש פספוס הוא משמעותי.

אלי בליליוס: כל עונת קיץ מאוד קשה עד שמבינים את ההיקפים ואת העומסים ואת הלחצים.

אלי בליליוס: אני יודע ובטוח שבשבועיים שלושה האחרונים, יחסית לא היו בעיות.

אורי מקלב: אולי שיעמוד פיקוח בנאות הפסגה.

אלי בליליוס: עוברת שנה מהקיץ הקודם ואנחנו מתאמים את השירות, לדוגמה אנחנו מוצאים קו לנתיבות, פתח תקווה ולמושבים בדרום, היה אוטובוס אחד, זה עלה לשניים, עלה לשלושה ועלה לארבעה ובמוצאי שבת אני צריך לעלות לחמישה.

אלי בליליוס: למה?

אלי בליליוס: אני לא יודע, למה במוצאי שבת אני צריך עוד אוטובוס.

אורי מקלב: הוא שואל שאלה מאוד נכונה.

אלי בליליוס: תאר לעצמך שבמוצאי שבת בשעה 22:00 מגיע האוטובוס לנתיבות ונשארים עוד אנשים, מה אתה עושה?

אלי בליליוס: אתה שולח עוד אוטובוס.

אלי בליליוס: זו שעה של נסיעה.

אלי בליליוס: יש לנו הסכמים עם חברות באזור שאם יש לנו בעיה הם מגבים אותנו ותוך עשרים דקות מוסיפים אוטובוס.

אלי בליליוס: עכשיו בשבועות האחרונים אנחנו מראש מוסיפים עוד אוטובוס מראש.

אורי מקלב: זה הוצף מאוד במירון כשהתברר שאין מספיק אוטובוסים.

אורי מקלב: מירון זה סוף העולם ובמוצאי שבת יש עומס.

אורי מקלב: קיבלתי המון תלונות.

אורי מקלב: כשפניתי אמרו לי שהם לא יכולים להעריך את המספר ומראש הם הוסיפו עוד אוטובוס, מתברר שיש שאנשים נוסעים ויש אנשים שחוזרים במוצאי שב באופן קבוע, אותו אחד ועוד אחד שנסע במהלך השבוע למירון, במוצאי שבת כולם מתנקזים ולכן יש יותר נוסעים רבים במוצאי שבת שכולם צריכים לחזור, כאלה שמגיעים בתפזורת לאורך השבוע.

אלי בליליוס: אני אספר על שירות הלקוחות שלנו.

אלי בליליוס: אני לא יודע אם כל החברות עושות את זה.

אלי בליליוס: אנחנו היינו החברה הראשונה שהחליטה לעשות את שירות הלקוחות בתוך החברה, כלומר לא משהו חיצוני שמקבל פניות וזהו.

אלי בליליוס: היום יש שלוש ארבע מוקדניות במשמרת, המוקד עובד עד שעה 23:30 כל יום, החלטנו גם להאריך את השעות.

אלי בליליוס: המוקדניות בקשר ישיר אם הסדרנים ועם האוטובוסים.

אלי בליליוס: לכל אחת מהן יש מסך מחשב שבו היא רואה את מיקום האוטובוס בזמן אמת וגם שישה חודשים אחורה.

אלי בליליוס: כלומר אם יש תלונה שמתייחסת למועד של לפני ארבעה חודשים על האוטובוס שלא יצא בזמן אני יכול לבדוק את זה ולתת את התשובה.

אלי בליליוס: עוד מעט המערכת הזאת הולכת להיות מחוברת למשרד התחבורה שגם הוא ידע בזמן אמת.

אלי בליליוס: הכנסנו לפני שנה מערכת תלונות ציבור.

אלי בליליוס: כל תלונה ממוחשבת ומתועדת.

שלומית אבינח: כל טלפון מתועד?

אלי בליליוס: כל שיחה מתועדת, ומוקלטת עם הזמן.

שלומית אבינח: כל תלונה.

אלי בליליוס: הכל.

אלי בליליוס: הכל מתועד.

אלי בליליוס: בנוגע לאתר האינטרנט, אומנם זה משהו שנוגע אליכם, תלונות שעוברות בדואר האלקטרוני מגיעות ישירות אל הדואר האלקטרוני שלנו, זאת אומרת למנהל הכללי, לסגן המנהל הכללי, מגיעות מיידית ואלו התלונות שהכי קל לנו לטפל בהן, תלונות שמגיעות במקום.

אלי בליליוס: תלונה שמגיעה בפקס מתקשרים למתלונן וזה לוקח קצת יותר זמן כי צריך לקורא את כתב היד שלו.

אלי בליליוס: בוודאי שהמטרה להתייחס לכל תלונה באופן הטוב ביותר.

אלי בליליוס: נכון שלפעמים לא עושים את העבודה באופן משולם.

2558: אבל אם תקליטו את שיחות הטלפון תוכלו לעקוב אחרי התשובות ועל אופן ההתייחסות.

אלי בליליוס: מקליטים אבל לא את כל השיחות.

אלי בליליוס: אנחנו מקבלים בעיקר פקסים.

אלי בליליוס: אנחנו מסיעים היום 60,000 נוסעים כל יום.

הלל ליטוב: אמרת דבר מעניין שמי ששולח דואר אלקטרוני זה מגיע ישירות למעלה.

הלל ליטוב: למשל אם אני דיברתי עם מוקדנית והיא התייחסה בצורה מזלזלת ולא יפה זה לא מגיע.

הלל ליטוב: אם אני שולח דואר אלקטרוני אתה - - -

אלי בליליוס: אני משלם לה משכורת.

אלי בליליוס: אתה חושב שאני רוצה מישהו שמזיק לי?

הלל ליטוב: אני אומר להיפך.

הלל ליטוב: אדם חושב מה הוא יעשה אם יתלונן במוקד.

הלל ליטוב: אבל אתה אומר שיש את הדואר האלקטרוני.

אלי בליליוס: את מספר הטלפון שלי לא החלפתי 14 שנה, זה נדיר.

אלי בליליוס: כשאני לא מקבל שום שיחה אני יודע שהיה טוב, כשאני מקבל הרבה שיחות אני מבין שיש בעיה.

אורי מקלב: אני רוצה להקריא.

אורי מקלב: הקראתי גם מכתב כשהמוקדנית ענתה לו "...

אורי מקלב: אם תמשיך להתקשר אני אתלונן למשטרה שאתה מטריד אותנו...". "..

אורי מקלב: אנו החתומים מטה..."

אלי בליליוס: כשאנשים מנבלים את הפה אז עונים להם.

אורי מקלב: ".

אורי מקלב: .

אורי מקלב: אני חתומה מטה גרה מחוץ מודיעין ונאלצת להשתמש בתחבורה ציבורית.

אורי מקלב: לצורך העלייה לאוטובוס אני ממתינה בתחנה בצומת מסובין.

אורי מקלב: לצערי הרבה פעמים האוטובוס עולה על הגשר למרות שהוא צריך לעלות נוסעים בתחנה שמתחת לגשר.

אורי מקלב: בכל פעם שאני פונה לשירות הלקוחות ..." קיבלתי גם תלונה הפוכה כשצריך לרדת.

אורי מקלב: אגב אני באמת חושב שצריך להתאים את זה לשעות היום והלילה.

אורי מקלב: יכול להיות שבלילה זה מיותר ושבכלל האוטובוס בלילה מיותר.

אורי מקלב: אבל היא כותבת "...

אורי מקלב: כל פעם שאני פונה לשירות הלקוחות של חברת סופרבוס יש להם סל תירוצים מדוע הנהג לא עצר, או שהוא נהג לא של החברה או שהם שכרו אוטובוס והם יעבירו לסדרן.

אורי מקלב: גם היום אוטובוס 220 לא עצר..." מדובר על 29 בדצמבר 2009.

אורי מקלב: "...

אורי מקלב: גם היום הוא לא עצר ודילג על התחנה.

אורי מקלב: כשפניתי לשירות הלקוחות של חברת

אורי מקלב: כם בטלפון התשובה הייתה שאי אפשר לדבר עם האחראי ושהיא תעביר את התלונה לסדרן אחר.

אורי מקלב: בוודאי אין צורך לציין שדבר זה גורם לי לאחר לעבודה וכן לבתי במשך שעות רבות.

אורי מקלב: ..".

אורי מקלב: במקרה הזה הגיע העתק גם אלי.

אורי מקלב: ישנה מיומנות.

אורי מקלב: דע לך שאתה צריך עובדים, ואני מניח שאתה מעביר סדנה לעובדים שלך בנושאי התנהלות והתנהגות מול ציבור.

אורי מקלב: גם את המוקדנים האלה צריך להעביר סדנה של שירות לציבור.

אורי מקלב: אולי תתחילו להעסיק נשים ממודיעין עילית?

אלי בליליוס: אנחנו עושים את זה ויש בעיה של המשמרות.

אלי בליליוס: יש שעות לילה, יש שעות עומס והן יכולות רק בשעות בוקר.

אורי מקלב: אבל יש בנות.

אורי מקלב: מערכת יתד נאמן עובדת לילה ויום, כמו שאני מכיר את ראש המועצה הוא יעזור לך מאוד בכל מה שקשור לענייני תעסוקה.

אלי בליליוס: אני רוצה לבשר שמאוד חשוב שמחלקת פניות הציבור של העירייה תהייה מסוכרנת עם פניות הציבור שלנו.

אלי בליליוס: זאת אומרת שיהיה קשר ישיר בין שתי המחלקות ושתלונות שמגיעות לעירייה יהיו בקשר ישיר און ליין.

אורי מקלב: אני מקריא מקבץ "על כן עלינו להבהיר שעיקר העומס בשכונת חפציבה הוא בשעות הבוקר לא בתלמידים אלא בעובדים בכל תחומים כמו עובדי הוראה, פקידות, שמקום עבודתם הוא ברמת בית שמש וצריכים להמתין לאוטובוסים ".

אורי מקלב: "אתמול יום שישי, (תש"ע, 2010) אחרי שעה של המתנה בתחנה לכיוון ירושלים, ברחוב אבני נזר, הנכדים חזרו הביתה בלי להגיע לירושלים כמתוכנן.

אורי מקלב: האוטובוס פשוט לא הגיע.

אורי מקלב: על מה נדבר קודם?

אורי מקלב: על האכזבה של הסבתא שהכינה במיוחד לכבוד הנכדים או על האכזבה של ילד בין עשר שעמד בתחנה שעה שלמה עד שנודע לו שקו 320 משכונת רמת שלמה בכלל לא יסיע אותו היום לירושלים.

אורי מקלב: על מה נדבר, על האבא העסוק שתרם שעה מזמנו בהמתנה לכלום?

אורי מקלב: על האימא שצלצלה כל הרבה פעמים והתעניינה מתי קו 320 יגיע.

אורי מקלב: בין התשובות הייתה תשובה אם תצלצלי שוב אנחנו נודיע למשטרה על ההפרעה".

אלי בליליוס: אם הוא אמר את זה הוא לא יעבוד בחברה.

אורי מקלב: יש את התאריך.

אלי בליליוס: כשמוצאים ביום שישי 150 אוטובוסים ל- 22 יעדים יש גם טעויות.

אלי בליליוס: בגלל זה שירות הלקוחות עובד עד למועד יציאת האוטובוס האחרון, לכן יש פקחים בכל הרחובות שמתעסקים בזה.

אלי בליליוס: גם אם יש אנשים שיוצאים אחרי הזמן מוציאים להם אוטובוסים במיוחד.

אלי בליליוס: ראיתי את זה בלא מעט פעמים ואני בטוח, גם בשעה 17:30 אם עומד נוסע בצומת וצריך להגיע לירושלים ייקחו אותו לירושלים.

אלי בליליוס: לא נשאיר אף אחד במודיעין.

אורי מקלב: הגענו לשלב הסיכום.

אלי בליליוס: אני חושב שהיה דיון טוב.

אלי בליליוס: אנשים דיברו והתלונות היו ממוקדות ורוב התלונות הן תלונות מוצדקות, אני אומר את זה בצורה אובייקטיבית, אנחנו נשתדל להשתפר, גם להחליף אוטובוסים וגם נקפיד הקפדה רבה יותר בנושא הפיקוח בשעות העומס.

אלי בליליוס: אנחנו בסך הכל נהנים לעבוד עם מודיעין.

אורי מקלב: מאחר ואלי בליליוס סיכם אני לוקח את הדברים.

אורי מקלב: אני מודה לפונים שהגיעו, זו הפעם השנייה שהם הגיעו, לשר התחבורה על כל העבודה שעושים במשרד התחבורה, על הרצון והמיומנות והמקצועיות המשתקפים.

אורי מקלב: רואים שהם שולטים בחומר והם יודעים מה נעשה ויש התייעלות ורצון.

אורי מקלב: אני רוצה להתחבר לדברים של אלי בליליוס.

אורי מקלב: אני חושב שאם באמת הדברים הם לתועלת והם ישתפרו, והחברה לקחה אותם לתשומת ליבה והיא תשתפר בכל הנושאים שהועלו כאן, אנחנו גם מיקדנו את הנושאים אבל יש נושאים כמו שירות הלקוחות ששם אין שיפור.

אורי מקלב: יש שיפור באוטובוסים כמו גיל והמצב המכאני שלהם.

אורי מקלב: צריך להגיע לעת שאוטובוסים לא יתקעו תוך כדי נסיעה.

אורי מקלב: אבל בעיקר הנושא של הדילוגים וחיבור האוטובוסים ואז כמובן שהתחנות מתמלאות ועם כל המשתמע מכך.

אורי מקלב: אם את הנושאים האלה ניקח לתשומת הלב והחברה תעבוד כמו שציינת, אני חושב שזה שכרנו.

אורי מקלב: אני מודה לכולם.

אורי מקלב: אני לא מודיע על ישיבת מעקב ואני מקווה שאולי נקיים ישיבת סיכום.

אורי מקלב: בנושא הפרסום אני אבקש גם ממשרד התחבורה וגם חברת "סופרבוס" שתחשבו על דרך יעילה, אני התרשמתי שהתלונות הן לא רק תלונות אלא הם משוב להשתפרות והתייעלות.

אורי מקלב: החברה אומרת תפנו.

אורי מקלב: צריך להחדיר לתודעת התושבים, ואני אומר את זה גם למועצה, לבקש מהם לדווח על הבעיות, זה מתועד וזה במעקב.

אורי מקלב: שאתם מבקשים מהם את זה.

אורי מקלב: אני מודה לכל המשתתפים, הישיבה נעולה.